Sadik Ahmetović "posuđenim novcem" otkupio zatvorsku kaznu - Kameleon M&M\nBivši ministar sigurnosti Sadik Ahmetović platio je novčani iznos umjesto služenja zatvorske kazne na koju je osuđen prošle godine, potvrđeno je za Balkansku istraživačku mrežu Bosne i Hercegovine (BIRN BiH). On kaže da je 18.000 maraka posudio i dobio na poklon od sestara u Švedskoj i Americi.\nCikotić: U interesu mira i stabilnosti je da se izbori održe\nSadik Ahmetović je za BIRN BiH rekao da je umjesto služenja kazne prije Nove godine platio 18.000 maraka.\n„Novac sam posudio i dijelom su mi poklonile moje tri sestre koje žive u Švedskoj i Americi (…) Za pozajmice i poklon od familije imam dokaze o doznakama novca u bankama na koje je novac uplaćen, ja sam imao tu sreću ako se tako može reći, imao sam od koga posuditi, kriminalac nisam da bi imao novac, ono sto sam zarađivao sam uložio da imam krov nad glavom za porodicu poslije progona iz Srebrenice. Sve sto sam radio se može provjeriti“, kaže za BIRN BiH Ahmetović.\nAhmetović kaže kako se nada da će Ustavni sud BiH ili Evropski sud za ljudska prava “prepoznati pravdu”.\n„Za ono sto sam osuđen bih ponovo uradio isto, jer smatram da nije krivično djelo dati posao djetetu iz Srebrenice koje ima [Visoku stručnu spremu] VSS i govori tri jezika“, kaže Sadik Ahmetović.\napelaciono vijeće ministar sigurnosti pozajmice sadik ahmetović zatvorska kazna\nVijećnici u Kalesiji povećali sebi paušal sa 350 na 650 KM i izazvali gnjev građana


Da je ljubav nepobediva i da joj nijedna nedaća, poput ove koja nas je zadesila, ne može ništa, dokaz je srpsko-grčka veridba koja se nedavno odigrala na jednom od najlepših simbola Zemuna.\nTanasis iz Grčke odlučio je da ljubav ne može više da čeka. Pandemija virusa, novembarska noć i hladnoća, nisu ga sprečili da priredi iznenađenje svojoj Neveni iz Srbije i zaprosi je, a čitav događaj snimili su njihovi prijatelji i podelili na društvenim mrežama.\nPrvi nagoveštaj onoga što dalje sledi, bila je pinjata okačena na zid kule, iz koje su nakon Neveninog zamaha poleteli šareni baloni i konfete, a zatim je par prišao obližnjoj klupi na kojoj je devojka uz pomoć čekića morala da dođe i do glavnog iznenađenja.\nPotom je mladić izvukao prsten, kleknuo i zaprosio je, posle čega su usledili poljupci, vatromet, konfete i začula se muzika.\nIpak, ono što je mnoge korisnike koji su pogledali video, zbunilo bili su ljudi koji su iznenada počeli da se pojavljuju u kadru, približavaju se i, kako običaji nalažu, čestitaju budućim mladencima, ljubeći ih i grleći bez zadrške, uprkos merama koje su na snazi radi suzbijanja korona virusa.\nOsim što nije dozvoljeno okupljanje velikog broja ljudi, preporučena socijalna distanca teško da je mogla da se ispoštuje kada je ovakav događaj u pitanju, pa su prisutni odlučili da ne mare ni za ostale preporuke i time pokvare sreću verenika.\nIpak, iako su okupljanja zabranjena, ljubav u doba korone nije zabranjena, čak poželjna i potrebnija nego ikada pre zbog čega su čestitke u komentarima samo počele da se nižu.


Naslov > Projekti > Javnost, transparentnost, partnerstvo > Nagrada EP 2012\nNAGRADNO TAKMIČENJE EVROPSKOG POKRETA ZA 2012 GODINU\nPropozicije (uslovi takmičenja, prijave za takmičenje)\nGlasanje za najbolju praksu\nEvropski pokret je ustanovio nagradu u dve kategorije:\nNajtransparentnija lokalna administracija\nNajbolja praksa partnerstva između lokalne administracije i struktura civilnog društva za postizanje transparentnosti u radu administracije\nViše informacija o takmičenju možete naći na našim stranicama propozicije i najčešće postavljana pitanja\nOpšti ciljevi takmičenja su podsticanje razvoja i primene javnih i transparentnih propisa u radu administracije, podsticanje administrativne i građanske aktivnosti za uspostavljanje dobre prakse u radu administracije, podsticanje dijaloga i saradnje između države, lokalne samouprave, privrednih organizacija i civilnog društva prilikom rešavanja problema od javnog značaja.\nUčesnici takmičenja su 36 lokalnih administracija na području Borskog, Zaječarskog, Nišavskog, Pirotskog, Jablaničkog i Pčinjskog okruga u Republici Srbiji zajedno sa partnerima - organizacijama civilnog društva.\nPobednika u kategoriji "Najtransparentnija opštinska administracija" bira četvoročlana komisija.\nPosetioci ovog web sajta imaće priliku da glasaju za najbolju praksu partnerstva između lokalne administracije i struktura civilnog društva za postizanje transparentnosti u radu administracije.\n"Javnost" označava: Ostvarivanje aktivnog kontakta građana i predstavnika civilnog društva sa administracijom u svim procesima koji se tiču njih.\n"Transparentnost" označava:Obezbeđivanje pristupačne mogućnosti građanima i predstavnicima civilnog društva da steknu saznanje o svemu što se dešava u administraciji (o tome kako ona radi, na osnovu kojih kriterijuma donosi svoje odluke itd.)


Hag steže obruč oko Hašima Tačija | Dunav Televizija\nNaslovna Vesti Društvo Hag steže obruč oko Hašima Tačija\nU jeku formiranja nove vlade takozvanog Kosova sve više se širi lista komandanata terorističke OVK koje je na saslušanje pozvalo Specijalno tužilaštvo u Hagu, i polako se steže obruč oko predsednika privremenih prištinskih institucija Hašima Tačija, bivešeg komandanta ozloglašene Dreničke grupe OVK, piše “Politika”.\n“Politika” navodi da se Veselji, kao i ostali iz najužeg kruga komande OVK, dovodi u vezu sa najstrašnijim zločinima iz izveštaja Dika Martija, počinjenim u logorima na severu Albanije, kao i sa Dreničkom grupom, koju je vodio Tači.\nS druge strane, Mađuni je, prema navodima prištinskih medija, osumnjičen “samo” za curenje informacija, piše beogradski dnevnik, dodajući da on nije bio član OVK, ali da je podneo ostavku posle haškog poziva.\nPozivom Kadriju Veseljiju sužen je krug oko Hašima Tačija, bivšeg komandanta Dreničke grupe, zvanog “Zmija”, ocenjuje “Politika”.\nPrethodni tekstGodina od prvih taksi na Kosovu i Metohiji, štete nemerljive\nSledeći tekstŽena pala sa zgrade, bez svesti prevezena u Urgentni centar\nIzložba umetničkog vezivanja čvorova


Počeo samit NATO-a u Briselu, prvi put učestvuje i CG\nAmerički sekretar za odbranu Džim Matis razgovara sa Generalnim sekretarom NATO-a Jensom Stoltenbergom na samitu u Briselu\nU Briselu okupljeni ministri odbrane NATO koji analiziraju šta je učinjeno nakon što su nedavno NATO lideri kali ključne smjernice - više izdvajanja za odbranu i snažnija borba protiv terorizma. Ostaće zabilježeno - današnji sastanak u briselskom sjedištu NATO je prvi gdje kao punopravna članica sjedi i Crna Gora.\nKada je o borbi protiv terorizma riječ, NATO je značajno povećao broj letova AWACS osmatračkih misija a postala je i operativna obavještajna komanda pri štabu vojnog saveza koja bi trebala da koordinira akcije koalicije protiv Islamske države. Već je poznato da će NATO osnažiti prisustvo u Avganistanu, kao i saradnju sa EU na polju razmjene podataka i borbe protiv terorizma, generalni sekretar nije propustio ni da primjeti- tokom posljednje tri godine evropske članice i Kanada kontinuirano više troše na\nodbranu- u procentima, 4,3 posto.\n"To znači da su evropske članice NATO i Kanada u protekle tri godine potrošile 46 milijardi eura više na odbranu. To je značajno povećanje i znači da se krećemo u dobrom pravcu kada je riječ o o podjeli troškova i ulaganju u odbranu", rekao je Generalni sekretar NATO-a Jens Stoltenberg.\nKada je riječ o saradnji NATO i EU, naglašava se da dvije organizacije već tijesno saradjuju - dokaz su i 42 operacije koje su zajedno provele posljednjih mjeseci.\n"Saradnja nikad nije bila tako jaka, duboka i tako raširena, od hibridne opasnosti, sajber bezbjednosti do pomorskih operacija a najesen ćemo, po prvi put, imati paralelnu vježbu NATO i EU. Saradnja se širi, duboko vjerujemo NATO kada je u pitanju bezbjednost a I spremni smo da damo svoj doprinos bezbjednosti na globalnom planu.", ocenjuje Visoka predstavnica EU Federika Mogerini.\nA današnji sastanak je značajan i za CG- ministar odbrane po prvi put ravnopravno sjedi sa svojim NATO kolegama.\n"Ono što očekujem danas jeste prije svega da na ovim sastancima koji će biti predmet današnjeg interesovanja prije svega iskažemo jedinstvo Sjevernoatlantskog saveza, ono što je takodje bitno jeste da još jednom ponovimo našu opredjeljenost za povećanje izdvajanja za sektor odbrane i treće, da politika otvorenih vrata i dalje bude politika Sjevernatlantskog saveza jer samo tako mir i stabilnost može se širiti na kompletan region Zapadnog Balkana i ne samo kada je u pitanju Zapadni Balkan već sva ona žrišta koja su od najvećeg bezbjednosnog izazova u ovom trenutku. U svakom slučaju, velika čast i veliko zadovoljstvo za Crnu Goru da bude u društvu 29 najrazvijenijih zemalja današnjice", rekao je crnogorski ministar odbrane Predrag Bošković.\nUpitan od strane ruskog novinara postoje li planovi dolaska trupa ostalih NATO članica u CG, ministar Bošković kaže da takvog plana nema niti će ga biti kao što ne postoji niti jedna inicijativa postavljanja NATO baza u CG.


MCSD sertifikat, Azure Solutions Architect, ISPIT broj 532 (70 - 532)\nIspit 532 (70 - 532)\nIspit 532 (70 - 532) - Audio verzija\nU oblasti Azure Solutions Architect postoji ukupno 3 ispita, a nakon što ih sve bude položio, konkretni kandidat će postati i vlasnik čuvenog MCSD sertifikata, to jest Microsoft Certified Ssolutions Developer. Takođe je izuzetno bitno da naglasimo i vrlo važno informaciju, a koja se odnosi na sticanje Microsoft Specialist sertifikata, budući da ova kompanija napominje da svaki kandidat koji bude položio ne samo ispit broj 532 (70 - 532), nego i bilo koji od ostala dva iz ove oblasti ima mogućnost da postane vlasnik i tog sertifikata.\nOvaj ispit, ali i sve ostale, na teritoriji naše zemlje organizuje Akademija Oxford, uzevši u obzir da je ta institucija od strane Microsoft kompanije zvanično ovlašćena za to. Isto tako, ta institucija svima koji su zainteresovani da se pripreme za polaganje ovog ispita pruža priliku da pohađaju obuku i kurs broj 532 (20532 C), a kako bi na što bolji način mogli da se pripreme za polaganje.\nSvakako je bitno da svi prijavljeni u potpunosti mogu da ispune jasno navedene zahteve, ali je na prvom mestu izuzetno važno da svako ko želi da polaže ispit broj 532 (70 - 532) ima znanje engleskog jezika, a koje mora da bude na višem nivou, uzevši u obzir da su svi zahtevi na pomenutom ispitu upravo izneti na tom jeziku.\nU toku cele godine je dozvoljeno svima koji imaju interesovanje, a uz to i ispunjavaju jasno definisane uslove, da se prijave za polaganje ovog ispita, koji se organizuje u svim poslovnicama pomenutog test centra i to u skladu sa odredbama sasvim jasno definisanog programa.\nPrijava se može izvršiti direktno u prostorijama jedne od poslovnica, a koje ćete pronaći najpre na teritoriji nekoliko opština grada Beograda, odnosno u Novom Sadu, Jagodini i Nišu, a zatim i u Čačku, Subotici i Kragujevcu, ali i u Ćupriji, Kraljevu i u još mnogo drugih gradova širom naše zemlje. U slučaju da vam taj način prijavljivanja iz ma kog razloga ne odgovara, svakako imate mogućnost da to učinite na lakši način, to jest da izabranu poslovnicu kontaktirate telefonski i tako se prijavite. A uz sve to je otvorena mogućnost i da zainteresovani kandidati prijavi pristupe elektronski, što znači da bi oni tada trebalo na zvaničan mejl Akademije Oxford da pošalju sve podatke, uključujući i onaj koji se odnosi na grad u kome žele da polažu ispit broj 532 (70 - 532).\nNapominjemo da je ispit broj 532 (70 - 532) namenjen isključivo onim kandidatima koji imaju sasvim dovoljno iskustva u dizajniranju, odnosno u procesu programiranja, ali i implementacije, a zatim i automatizacije i monitoringa Microsoft Azure rešenja. Takođe se podrazumeva i da su oni upoznati sa korišćenjem alata za razvoj, te sa svim tehnikama i pristupima koji se koriste prilikom izgradnje adekvatnih rešenja u okviru ove platforme.\nKoje se oblasti proveravaju na ispitu broj 532 (70 - 532)?\nIspit broj 532 (70 - 532) se sastoji od ukupno četiri oblasti, a njegova osnovna tema je vezana za poznavanje razvoja Microsoft Azure rešenja. Takođe napominjemo i da se u okviru svake oblasti nalazi po nekoliko grupa pitanja.\nPrvo se proverava koliko polaznik poznaje opcije kreiranja i upravljanja Azure Resource Manager Virtual Machines, a ta oblast je u okviru zahteva na ovom ispitu zastupljena sa oko 30 do 35 procenata. Kandidati prvo treba da pokažu koliko poznaju ARM (Azure Resource Manager) Vms (Virtual Machines), te se očekuje i da odgovore na zahteve vezane za identifikaciju zadataka koji mogu, odnosno ne mogu da budu raspoređeni, te bi trebalo i da znaju da pokrenu konkretne zadatke, a uključujući i Microsoft i Linux. Nakon toga slede pitanja koja su vezana za konfiguracijski menadžment, a potom se očekuje da oni odgovore na pitanja koja se tiču poznavanja opcija umrežavanja ARM VM - a. Tu bi trebalo pokažu da znaju da konfigurišu statičku IP adresu, te da poznaju NSG (Network Security Groups), odnosno UDRs (User Defined Routes), ali i da znaju kako funkcioniše DNS i koja su pravila vezana za Firewall. Naslovi sledećeg segmenta u sklopu prve oblasti glasi Scale ARM VMs, a nakon toga polaznici odgovaraju na pitanja koja se odnose na poznavanje dizajniranja, odnosno implementacije ARM VMs opcija skladištenja. Takođe, kandidati treba da pokažu da znaju na koji način treba da bude izvršen pravilan monitoring ARM VMs - a, odnosno kako se kreiraju upozorenja i obaveštenja, ali i kako treba izvršiti monitoring lokacije skladištenja. Manage ARM VM Availability je osnov ispitivanja u sklopu ujedno poslednje podoblasti u ovom delu ispita.\nDizajniranje i primena opcija skladištenja i strategije podataka je tema ispitivanja u drugoj oblasti koju podrazumeva ispit broj 532 (70 - 532) i u celokupnom zahtevima je zastupljena sa 25 do 30%, a čini je ukupno 7 segmenata. Poznavanje implementacije Azure Storage Blobs and Azure Files je tema prvog segmenta, a posle toga se proverava koliko je polaznik upoznat sa primenom Azure tabela i redova za skladištenje. A zatim on odgovara na pitanja koja su vezana za upravljanje opcijama pristupa i monitoringa skladištenja, te nakon toga ima obavezu da pruži odgovor na pitanja koja se odnose na poznavanje implementacije Azure SQL baza podataka. Primena Azure DocumentDB je osnova ispitivanja naredne podoblasti, a osniva ispitivanja pretposlednjeg segmenta u ovom delu ispita je vezana za temu Implement Redis Caching, dok se u poslednjem proverava u kojoj meri je kandidat upoznat sa primenom opcija Azure Search, a gde on treba da kreira Service Index, odnosno da pokaže da zna na koji način se dodaju podaci i da na pravilan način rukuje rezultatima pretrage.\nNajmanje zastupljena oblast je naredna i podrazumeva proveravanje znanja vezanih za upravljanje identitetom, aplikacijama i mrežnim servisima, a ukupno čini 15 do 20 procenata svoh zahteva koje podrazumeva ispit broj 532 (70 - 532). Integracija aplikacije sa Azure AD - om (Azure Active Directory) je osnova ispitivanja u prvom segmentu, a posle toga se pred kandidata stavlja zahtev da pokaže da je upoznat sa dizajniranjem i implementacijom strategije komunikacije. Potom se proverava da li poznaje Messaging Strategy, to jest da li može samostalno da je dizajnira i implementira. Develop Apps that use Azure AD B2C and Azure AD B2B jeste tema poslednje podoblasti u ovom delu.\nUkupno je 7 segmenata prisutno u okviru poslednje oblasti na ovom ispitu, a ona je zastupljena sa 25 do 30 procenata u okviru svih ispitnih zahteva. Njena tema je Design and Implement Azure PaaS compute and web and mobile services. Najpre se proveravaju znanja vezanih za dizajniranje Azure App Service Web Apps, što je ujedno i tema prvog segmenta pitanja. Posle toga se očekuje da kandidat pokaže da poznaje način kreiranja različitih Azure funkcija, odnosno da zna pravilno da ih implementira. A tema naredne podoblasti je vezana za API Management i njegovu primenu, te nakon toga kandidat odgovara na pitanja u okviru segmenta čija tema glasi Design Azure App Service API Apps. Završne podoblasti u okviru poslednjeg segmenta pomenutog ispita su vezane najpre za razvoj Azure App Service Logic Apps, a zatim za Azure App Service Mobile Apps, te na kraju za dizajniranje i implementaciju Azure Service Fabric Apps.\nKako izgleda ispit broj 532 (70 - 532)?\nNa prvom mestu je vrlo važno da svim zainteresovanim kandidatima damo informaciju koja će im značajno olakšati polaganje, a odnosi se na neospornu činjenicu da kompanija Majkrosoft gotovo nikada ne daje unapred precizne informacije o principu organizovanja ovog ispita broj, odnosno o zahtevima sa kojima će se oni neosporno sresti prilikom polaganja.\nZašravo se radi o tome da nije dat tačan broj pitanja, odnosno ispitnih zahteva, već se uvek navode neke opšti podaci. Tačnije, zna se da ispit broj 532 (70 - 532) obično sadrži između 40 i 60 ispitnih zahteva, stim što se uvek preporučuje kandidatima da ne uzmu te informacije kao 100% sigurne, a pošto pomenuta kompanija najčešće taj broj menja u svakom ispitnom roku. A to isto se odnosi i na formu ispitnih pitanja, ali je tu nešto jednostavnija situacija, budući da se ipak zna koja je to forma ispitnih zahteva, a koja se najčešće može javiti na ovom ispitu. Slobodno možemo da kažemo da to podrazumeva prisustvo onih zahteva koji se mogu svrstati u klasišne forme, a gde kandidat treba ili da dopuni odgovor na navedeno pitanje (uglavnom je reč o kraćem odgovoru) ili da jednostavno zaokruži jedan, odnosno više tačnih odgovora.\nNa ovom ispitu može da se pojavi i specifični tip zahteva, a koji su poznati kao studija slučaja. Radi se o tome da kandidat dobije prikazanu određenu situaciju i treba da na osnovu datih podataka izvuče one koje smatra najvažnijim za rešavanje tog ispitnog zahteva. Napominjemo da se uvek radi o situacijama koje su svakako realne i sa kojima bi on svakako trebalo da dođe u susret ako se zaposli na onom radnom mestu za koje se zahteva posedovanje ovog sertifikata u okviru konkretne oblasti. Ovde je izuzetno važna informacija vezana za vreme koje je svakom kandidatu na raspolaganju, odnosno na činjenicu da je rešavanje studije slučaja, bez obzira koliko ih ima na ispitu uračunato u ukupno vreme koje je svakom kandidatu na raspolaganju. A samim tim što je za rešavanje jednog ovakvog zahteva potrebno uvek više vremena nego za davanje odgovora na druga pitanja, to je i izuzetno važno da svaki polaznik obrati pažnju na vremenski period koji mu je na raspolaganju kako bi mogao da odgovori na sve zahteve. Ono što je vrlo važno takođe i što svaki kandidat mora da zna jeste da kada jednom bude odgovorio na konkretnu studiju slučaja i prešao na naredno pitanje, on neće imati mogućnost da se u nekom trenutku vrati i ponovo proveri dati odgovor, odnosno ispravi ga ako to smatra potrebnim. Baš zato naglašavamo da je preporuka da dobro proučite konkretnu studiju slučaja i sa pažnjom odgovorite, a isto tako je bitno da znate i to da ćete na samom početku polaganja ispita broj 532 (70 - 532) na ekranu da dobijete informaciju da li su tada uopšte prisutne studije slučaja i koliko ih ima. A podrazumeva se da ukoliko nisu prisutne, tada nećete dobiti nikakvu informaciju.\nPolaganje ovog ispita traje ukupno 150 minuta, ali Microsoft svakako zadržava pravo da to vreme u određenom ispitnom roku izmeni, tako da svi kandidati neposredno pre početka polaganja i dobijaju tačnu informaciju od zvanično ovlašćenog lica test centra o trajanju ispita. U principu, od tog vremena je 30 minuta namenjeno upoznavanju kandidata sa detaljima i čitanju uputstava, tako da praktično oni imaju dva sata na raspolaganju za rešavanje svih ispitnih zahteva.\nSistem bodovanja na ispitu broj 532 (70 - 532)\nKao što smo prethodno pomenuli, kompanija Majkrosoft je dobro poznata po tome što nikada ne daje tačno određene informacije, već su uvek u pitanju neke opšte smernice, a to isto se svakako odnosi i na sistem bodovanja.\nTako, recimo postoji podatak da jedan tačan odgovor svakom kandidatu donosi jedan poen, međutim vrlo često kandidati koji dobiju štampane rezultate budu njima zbunjeni, ali je to zato što ispit broj 532 (70 - 532) sadrži i ona pitanja koja kandidatu mogu da donesu dva poena, a ukoliko na njih tačno odgovori. Isto tako na ovom ispitu mogu da budu prisutni i oni zahtevi koji se uopšte ne boduju, a ukoliko vas to zbunjuje, morate znati i da je namena ovakvih pitanja vezana isključivo za ispitivanje mišljenja tih kandidata, pa se samim tim njihovi odgovori koriste za poboljšanje načina sertifikovanja, te baš zato što postoje i ovakva pitanja.\nPomenuta kompanija svakom kandidatu preporučuje da na apsolutno svako pitanje pruži odgovor, a uz to je poznato i da ispit broj 532 (70 - 532) ni u kom slučaju ne podrazumeva negativno ocenjivanje. A to znači da oni kandidati koji na bilo koji ispitni zahtev ne budu odgovorili tačno, sasvim sigurno neće imati umanjenje ukupnog broja poena koje su prilikom polaganja inače osvojili.\nNajčešće se zahteva da kandidat osvoji ukupno 700 bodova, a da bi se smatralo da je ispit broj 532 (70 - 532) položio, što znači da on mora sa uspehom da odgovori na oko 70 procenata ispitnih zahteva.\nNakon što bude pružio odgovor i na poslednji ispitni zahtev, potrebno je da sačeka nekoliko minuta, da bi na ekranu video informaciju kako je uradio ovaj ispit, to jest da li ga je položio. A posle toga, ovlašćeni Microsoft test centar rezultate polaganja prvo šalje centrali pomenute kompanije i to u roku od najkasnije pet dana od datuma organizovanja ispita. Posle toga svi kandidati, u skladu sa važećim pravilima dobijaju ispitne rezultate i to u štampanom obliku, ali moramo da naglasimo da su oni takvi da su prikazani u formi grafikona, te da iz njih kandidat neće imati mogućnost da vidi na koje pitanje je dao tačan odgovor, a na koje nije. Tu će, zapravo videti grafikon uspešnosti i to kako na celokupnom ispitu, tako i u okviru pojedinačnih oblasti, ali i ukupan broj osvojenih poena u oba segmenta, to jest i na celom ispitu i u pojedinim oblastima. Baš zato i napominjemo da neko koga zanima upravo da vidi gde je dao tačan odgovor, a gde nije ima obavezu da zahteva od zvanično ovlašćenog lica u test centru u kome je polagao ovaj ispit da mu bude izdata i ta forma rezultata.\nSvaki onaj kandidat koji 14 dana od dana kada je polagao ispit broj 532 (70 - 532) ne bude dobio odštampane rezultate, svakako treba konkretnu poslovnicu Majkrosoft test centra Akademije Oxford o tome obavesti, a kako bi što pre ta greška bila otklonjena.\nDodatne informacije o ispitu broj 532 (70 - 532)\nZahteva se da svi koji su izvršili prijavu i saznali datum polaganja budu prisutni u prostorijama konkretne poslovnice test centra i to najmanje 30 minuta pre zakazanog termina. Isto tako se očekuje i da svi kandidati tada pristupe procesu identifikacije, pa se zato zahteva da poseduju važeći lični dokument, a u kome neizostavno mora da se nalazi fotografija. Tačnije rečeno, oni identifikaciju mogu da izvrše kako uz korišćenje lične karte, tako isto i uz pomoć pasoša ili vozačke dozvole, a pod uslovom da konkretnom dokumentu nije istekao rok važnosti. A vrlo je važno da naglasimo, mada bi sa time trebalo da bude upoznat svaki kandidat pre toga, da se od onih osoba čiji dokument ima čip, svakako zahteva da ga imaju i očitanog, a kako bi ovlašćeno lice moglo da izvrši identifikaciju tog kandidata prema važećim pravilima. Ipak, ukoliko se dogodi da neko zakasni na polaganje ili da priloži lični dokument koji nije važeći, on svakako neće dobiti priliku da polaže ispit broj 532 (70 - 532) u tom roku.\nPre nego što bude zvanično počelo polaganje, ovlašćeno lice Microsoft test centra Akademije Oxford će da zvanično obavesti sve prisutne kandidate o pravilima koja su vezana za polaganje ovog ispita i koja se svakako moraju u potpunosti poštovati. A svi oni kandidati koji ne budu prihvatili navedena pravila, te koji eventualno pokušaju da izvrše bilo koju vrstu prevare za vreme trajanja polaganja ovog ispita, bi trebalo da o tome prethodno dobro razmisle, pošto je kompanija Majkrosoft poznata kao izuzetno stroga u tim situacijama. Naime, ako dođe do toga, prvo će ovlašćeno lice test centra tog kandidata da udalji iz prostorije u kojoj se polaganje ispita odvija, a pošto zvanično bude polaganje završeno, o tom incidentu će biti obaveštena centrala navedene kompanije, budući da je jedino njoj dozvoljeno da odluči na koji način će taj kandidat da bude kažnjen. Moramo da naglasimo da su kazne izuzetno stroge, te da najblaža među njima podrazumeva da će tom kandidatu biti zabranjeno u određenom vremenskom periodu da polaže ispit broj 532 (70 - 532), ali takođe je vrlo važno i da svi kandidati znaju da se upravo ta kazna najređe primenjuje. Tačnije, češće se izriče ona kazna koja, na prvom mestu podrazumeva zabranu polaganja svih ispita koje pomenuta kompanija organizuje i to u određenom vremenskom periodu, a nemojte da vas iznenadi ukoliko se dogodi da vam Microsoft zabrani do kraja života da pristupate polaganju i to bilo kog ispita u njegovoj organizaciji. Sem toga, lako može da se dogodi i da sve one sertifikate koje pomenuta kompanija izdaje, a koje ste vi možda pre toga stekli, ona zahteva nazad, to jest da pristupi procesu njihovog zvaničnog oduzimanja. Sasvim je jasno da ne bi trebalo da pristupate bilo kakvoj vrsti varanja za vreme trajanja ovog ispita.\nBitno je da znate i to da čak i ako ne varate, ova kompanija može i od vas i od svakog drugog kandidata da zahteva da ponovo polažete ispit broj 532 (70 - 532), a ukoliko to bude smatrala potrebnim, to jest ako ima sumnju da ste možda i varali, a da to niko nije uočio.\nAko iz prvog puta ne budete položili ovaj ispit, imate pravo da nakon što protekne 24 sata od polaganja izvršite prijavu za naredno polaganje. Ali svi oni kandidati koji ne budu ni u okviru drugog puta položili ovaj ispit, će biti prinuđeni da pričekaju da protekne dve sedmice od trenutka polaganja, da bi im bilo dozvoljeno da se ponovo prijave. Inače, takav princip prijavljivanja je prisutan sve do petog puta, budući da kompanija Majkrosoft najviše za godinu dana dozvoljava da se toliko puta polaže ispit broj 532 (70 - 532). A ako ste iz ma kog razloga zainteresovani da ga za godinu dana polažete čak i više od 5 puta ovaj ispit, onda imate pravo da to zvanično zahtevate. Naime, u toj situaciji je neophodno da u pisanoj formi uputite zahtev o tome i da ga predate u jednoj od poslovnica ovlašćenog Microsoft test centra u Srbiji, Akademije Oxford, nakon čega će on biti preda centrali konkretne kompanije, gde će i biti doneta odluka o njegovom ishodu.\nOni kandidati koje interesuje polaganje ovog ispita, a koji imaju bilo koju vrstu invaliditeta će svakako biti u mogućnosti da ga polažu. A od njih se zahteva da u trenutku prijave dostave svu potrebnu medicinsku dokumentaciju, kako bi na prvom mestu dokazali stepen invaliditeta, a zatim i pružili mogućnost zaposlenima u test centru da im omoguće polaganje tog ispita i to u skladu sa njihovim potrebama.\nVrlo je bitno da naglasimo i to da svi oni kandidati koji budu osvojili minimalan broj poena potrebnih za polaganje ovog ispita, svakako neće imati pravo da se ponovo prijave za njegovo polaganje, a ukoliko smatraju da bi možda tada osvojili veći broj poena.\nSvako ko tokom polaganja bude primetio bilo koju vrstu neregularnosti, te ko bude želeo da uloži žalbu, to može da učini, ali isključivo nakon što se polaganje ovog ispita završi.\nIako je ispit broj 532 (70 - 532) prvi u okviru konkretne oblasti, činjenica je da je on ujedno i direktan put za sticanje MCSD sertifikata. A svaki onaj kandidat koji bude postao njegov vlasnik će morati da se pridržava obaveze koja je vezana za princip resertifikacije. Tačnije se radi o tome da osobe koje steknu ovaj sertifikat imaju dužnost da 2 godine nakon tog trenutka izvrše prijavu za polaganje ispita za resertifikovanje, pošto je tako definisano važećim pravilima. A neko ko ne bude ispoštovao ovo pravilo, odnosno ko ne bude pristupio polaganju ovog ispita u navedenom roku, svakako će biti prinuđen da snosi posledice, što znači da će sertifikat koji je stekao biti proglašen neaktivnim, te samim tim taj kandidat neće imati pravo da ga koristi kao priznat dokument. Napominjemo da je ispit za resertifikovanje trenutno sačinjen od onih zahteva koji su vezani za sve nove detalje u okviru oblasti ispitivanja, a koji su na snazi od trenutka kada je polaznik postao vlasnik konkretnog sertifikata. Takođe, za sada je način njegovog organizovanja takav da traje ukupno 170 minuta, tačnije 140 minuta plus pola sata za upoznavanje sa načinom rešavanja i zahtevima. Isto tako se i ovaj ispit organizuje na engleskom jeziku, pa se sasvim logično zahteva da kandidat ima viši nivo znanja konkretnog jezika.


Influenseru policija zaplenila četiri skupocena automobila - AutoExclusive - Auto vesti, Novi, Luksuzni, Polovni automobili...\nSa jedne strane, imamo ljude koji trguju svojim “uticajem” zarađujući neverovatne sume novca, dok se sa druge, isti ti ljudi suočavaju sa velikim problemima kada se radi o njihovom mentalnom zdravlju, pretnjama smrću i sličnim stvarima. Meksički influenser Alfredo Valencuela skoro se pojavio u brojnim naslovima, i to zbog svoja četiri automobila.\nPrema navodima, trideset policijskih jedinica okružilo ga je u gradu Zapopan 6.avgusta, kako bi konfiskovali njegove luksuzne automobile. Budući da je ovo drugi put da mu konfiskuju vozila, veruje se da Valencuela ima neki veći problem sa zakonom.\nČetiri konfiskovana superautomobila su Lamborghini Aventador SVJ vredan 424.000 dolara, McLaren 720S u plavoj boji koji košta 249.000 dolara, beli Audi R8 vredan 150.000 dolara i crni Camaro, koji košta 75.000 dolara. Prema pisanjima lokalnih medija, automobile su konfiskovani jer nisu imali registarske oznake, ali i zbog navodnih ilegalnih trka po gradu u kojima je influenser učestvovao. Alfredo Valencuela koji je emitovao zaplenu putem uživo snimka, izjavio je da je u pitanju lov na njega: “Trideset jedna patrola me je jurila po gradu kako bi mi oduzeli automobile jer nisu imali tablice, kao da sam najtraženiji kriminalac”.\nSaobraćajna policija objasnila je svoju stranu priče i zašto je njihova akcija bila od imperativnog značaja: “Brzina nije dobra strategija. Kada se hvalite svojim brzim automobilima i trkate se njima po gradskim ulicama, ugrožavate svačiju bezbednost. Štaviše, vožnja automobila bez tablica, sa isteklim dozvolama i bez dozvole su dovoljni da njegovi automobili provedu noć u našem depu”. Influenseri se po svemu sudeći prepuste dobrim stvarima u svom životu koje dolaze brzo i iznenada, pa često pokazuju neprihvatljivo ponašanje, što ih ponekad dovodi u situacije u kojima im je život ugrožen.\nDvadesetosmogodišnji Valencuela ima 2.82 miliona pratilaca na YouTube, 1.3 miliona pratilaca na Instagram i 1.2 miliona pratilaca na Facebook platformi. On ne samo da ima masivnu bazu fanova na društvenim mrežama, već i izobilje bogatstva. Njegova vrednost procenjena je na skoro 6 miliona dolara. Kako saznajemo, prošle godine je proveo tri dana u zatvoru zbog ilegalnog trkanja, a po svemu sudeći, još uvek nije naučio svoju lekciju.


Joanikije pozvao verni narod u Crnoj Gori na strpljenje i jedinstvo – Srbija NASA Zemlja\nJoanikije pozvao verni narod u Crnoj Gori na strpljenje i jedinstvo\nby admin July 14, 2021, 8:35 am 1.1k Views\nMitropolit je u besedi poručio da su arhijereji SPC na poslednjem zasedanju utvrdili i projavili jedinstvo Srpske pravoslavne Crkve, a time i doprineli opštem jedinstvu Crkve Božje, jedne Svete Saborne, jer, kako je naveo, uvek, osećamo da pripadamo njoj, vaseljenskoj Crkvi.\n“Kada čuvamo jedinstvo naše pomesne Crkve, mi čuvamo jedinstvo, doprinosimo jedinstvu celog pravoslavlja. Vidimo da su neprijatelji Crkve na pojedinim mestima već napravili neke razdore, uvek je toga u istoriji bilo. Nas je Bog od toga sačuvao”, naveo je mitropolit crnogorsko-primorski.\nPoručio je da je velika radost, koja se projavila preko ličnosti novoizabranog patrijarha Porfirija, da se, ne samo sklonila, kako je naveo, svaka magla i svaka sumnja, nego što osećamo da se utvrdilo i ojačalo jedinstvo Crkve i to nam treba.\n“To treba celom našem narodu, te sposobnosti da prevaziđemo svoje razne, pojedinačne stavove da bismo došli do najboljeg rešenja i daće Bog”, istakao je.\nRekao je da je teško biti naslednik mitropolita Amfilohija.\nAli, dodao je, Sveti arhijerejski Sabor je u tome bio potpuno jednodušan i on se, kaže, oslanjajući na tu volju i blagoslov patrijarha i primio te uzvišene, ali nadasve odgovorne i teške dužnosti.\nOcenio je i da je u momentu, kada nije baš ni bilo lako rešavati izbor mitropolita crnogorsko-primorskog, izabran i episkop budimljansko-nikšićki, da ne bi nijednog momenta, bilo koja katedra od Svetosavskih episkopija u Crnoj Gori bila bez svog arhijereja.\n„Drago mi je što je naš narod, kroz sve teškoće i krize, doživeo i osetio da je Crkva temelj, oslonac i majka svom narodu”, rekao je mitropolit, uz zahvalnost svima na odanosti Crkvi, koja je, kako je rekao, pokazana u svim teškoća koje smo proživljavali zajedno, posebno, braneći svetinje, a time braneći čast, obraz, istoriju, pamćenje i zajedništvo. “Treba nam još malo strpljenja, daće Bog, da se i neke stvari, koje su na redu, reše, da se pomolimo Bogu, da negujemo slogu, jedinstvo, ljubav”, kazao je izabrani mitropolit Joanikije u prvoj besedi sa pozicije mitropolita, objavljenoj na eparhijskom portalu.\nNajavljeno je da će Joanikije večeras služiti u Hramu Hristovog Vaskrsenja u Podgorici, gde će mu takođe biti priređen svečani doček.\nby admin August 5, 2021, 2:04 pm\nPlenković u Kninu imao poruku za Srbiju\nby admin August 5, 2021, 10:40 am\nby admin August 5, 2021, 9:25 am\nAlarmantna situacija sa požarima u S.Makedoniji, stigla pomoć iz Srbije\nby admin August 5, 2021, 8:23 am\nby admin August 5, 2021, 6:21 am\nby admin August 5, 2021, 4:49 am


CeBIT 2006 - Join the Vision (3)\nCeBIT 2006 – Join the Vision (3)\nDok se među proizvođačima hardvera oseća zatišje, proizvođači softvera počinju da se razmahuju. Premda CeBIT tradicionalno nije okrenut softverskim firmama, iz godine u godinu njihov broj je sve znatniji. U skladu s idejom ovogodišnjeg sajma, predstavile su se, naravno, uglavnom softverske firme koje nude poslovna rešenja. Dva najveća štanda imali su nemački ogranak Microsoft-a i SAP-a, koji su zajedno sa svojim partnerima (koji nude rešenja zasnovana na njihovim platformama) okupirali gotovo celu halu. Microsoft je na sva zvona predstavljao svoja dva nova proizvoda, od kojih u narednim godinama očekuje prihode koje se mere milijardama dolara (evra). Reč je, razume se, o Windows-u Vista i MS Office-u 2007.\nKao i svake godine, najpotpunija ponuda u sferi softvera odnosila se na zaštitu. Bilo da su u pitanju rešenja koja se bave zaštitom poslovnih podataka unutar jednog sistema ili antivirusna zaštita – na CeBIT-u su se pojavila sva imena koja u ovim oblastima nešto znače. Posebno bismo izdvojili predavanje Jevgenija Kasperskog, osnivača i vlasnika Kaspersky Lab kompanije, koji je predstavio trendove borbe protiv virusa i njihovih autora, kao i eksperiment koji je sproveo F-Secure, postavljajući „lovca“ koji je u realnom vremenu pratio i skenirao mobilne telefone s otvorenim bluetooth konekcijama u blizini svog štanda. Bila je to svojevrsna promocija F-Secure antivirusnog paketa za mobilne telefone, ali i upozorenje korisnicima.\nNa CeBIT-u su i ove godine učestvovale naše firme. Ukupno ih je bilo 23, a 15 se nalazilo unutar nacionalnog štanda pod pokroviteljstvom SIEPA-e (Serbia Investment and Export Promotion Agency), vladine organizacije za pomoć pri investiranju u našu zemlju i promociji izvoza iz naše zemlje. Preostale kompanije predstavile su se na štandovima svojih partnera: SAGA je bila na Microsoft-ovom štandu, MFC na štandu nemačke firme SMA Electronic Document GmbH itd. S obzirom na dizajn i lokaciju štanda, ove godine prvi put možemo biti izuzetno zadovoljni.\nIako je, sudeći po mnogo čemu, ovogodišnji CeBIT bio manje glamurozan od prethodnih, to nipošto ne znači da je bio loš; naprotiv, izlagači, kako naši tako i strani, bili su mahom zadovoljni svojim učinkom. Manji broj običnih posetilaca i veliki broj poslovnih partnera i potencijalnih kupaca na veliko – smanjio je gužvu, a time i olakšao održavanje sastanaka i ugovaranje poslova. CeBIT je, uostalom, bio i ostao mesto na kojem se pre svega sklapaju poslovi i objavljuju noviteti u IT industriji, a to što ove godine nije bilo nekih ekskluziviteta nije stvar organizatora, već samih izlagača.


9. jun - Međunarodni dan akreditacije | ATS\n9. juna 2013. godine obeležava se Međunarodni dan akreditacije na globalnom nivou, kao datum koji su zajednički ustanovili Međunarodni akreditacioni forum (International Accreditation Forum - IAF) i Međunarodna organizacija za akreditaciju laboratorija (International Laboratory Accreditation Cooperation - ILAC), kako bi javnost bila bolje informisana o značaju akreditacije.\nTakođe, ove godine obeležava se 15 godina rada Akreditacionog tela Srbije (osnovanog 1998. godine kao Jugoslovensko akreditaciono telo - JUAT), dok je Statutom Akreditacionog tela Srbije ustanovljen Dan akreditacije u Republici Srbiji koji se proslavlja 28. juna.\nOvogodišnja tema Međunarodnog dana akreditacije glasi „Akreditacija olakšava uključivanje u međunarodne trgovinske tokove“. Odabir teme potvrđuje strateške ciljeve ILAC-a i IAF-a koji tako postaju strateški ciljevi svih akreditacionih tela i velikog broja laboratorija, kontrolnih i sertifikacionih tela.\nKao i prethodnih godina, ovaj dan će se slaviti širom sveta kako bi se ukazalo na značaj akreditacije.\nZajednička izjava predsedavajućih ILAC-a i IAF-a\nAkreditacija olakšava uključivanje u međunarodne trgovinske tokove\nProslava Međunarodnog dana akreditacije će se održati 9. juna 2013. godine, a ove godine naglasak je na značaju uloge akreditacije kada je reč o međunarodnoj trgovini kako na nacionalnom tako i na svetskom nivou.\nDanas globalizacija podrazumeva da većina nas koristi i oslanja se na veliki broj raznovrsnih proizvoda u usluga koji dolaze iz inostranstva. Međunarodna trgovina čini značajan udeo bruto domaćeg proizvoda u većini zemalja — najnoviji podaci Svetske trgovinske organizacije (za 2011. godinu) pokazuju da vrednost svetske trgovine iznosi 18,2 biliona dolara, dok je u oblasti usluga ostvaren profit od 4,1 biliona dolara.\nU isto vreme, u svim zemljama i tržišnim sektorima je došlo do povećanja broja dobrovoljnih i obaveznih tehničkih propisa, standarda, procedura ispitivanja, kontrolisanja i sertifikacije. Zapravo, oni se primenjuju kako bi bilo moguće zadovoljiti zakonske uslove, vezane za kvalitet i bezbednost roba i usluga, budući da potrošači, preduzeća, zakonodavci i druge organizacije zahtevaju zadovoljenje ovih uslova bez obzira iz koje zemlje proizvodi i usluge dolazili.\nOd suštinskog je značaja, ne samo za pojedince i organizacije, nego i za ekonomsku stabilnost kako pojedinačnih država tako i svih država sveta, da proizvodi i usluge mogu da se plasiraju i van državnih granica čime bi se zadovoljile potrebe na globalnom nivou, a ne bi se stvarao nepotreban rizik po zdravlje i bezbednost ljudi i životne sredine.\nMeđutim, u vreme ekonomske krize veoma je važno da isti propisi i standardi, koji se mogu razlikovati od zemlje do zemlje, ne dovode do povećanja troškova, odnosno da ne opterećuju dodatno preduzeća i ne dovode do stvaranja tehničkih barijera koje sprečavaju ulaz na tržišta drugih zemalja ili izvoz u druge zemlje.\nAkreditacija pomaže preduzećima ne samo da usklade svoj rad sa propisima i standardima na efikasan način, već i da povećaju stepen konkurentnosti i prošire se na nova tržišta, uključujući i ona na drugim kontinentima.\nBudući da akreditacija štiti javni interes u svim tržišnim sektorima, njome se utvrđuje i tehnička kompetentnost, pouzdanost i ispravnost rada tela za ocenjivanje usaglašenosti i proverava usaglašenost sa zahtevima standarda i propisima putem ispitivanja, verifikacije, kontrolisanja i etaloniranja. Stoga se, na transparentan i nepristrasan način, sprovodi ocenjivanje u skladu sa međunarodno priznatim standardima i drugim zahtevima.\nAkreditovane organizacije, koje sprovode ocenjivanje usaglašenosti, ili organizacije, koje koriste usluge akreditovanih organizacija, mogu da dokažu da svoje poslove obavljaju u skladu sa međunarodnim standardima na osnovu čega se razlikuju od konkurencije. Zapravo, povećanje broja organizacija kako u državnom tako i u privatnom sektoru ukazuje na činjenicu da ova dva sektora zahtevaju da akreditovano ispitivanje, kontrolisanje i sertifikacija bude preduslov za učešće na tenderima i potpisivanje ugovora.\nTakođe, akreditaciju priznaju sve ekonomije sveta, ona stvara mogućnosti poslovanja kako na svetskom tako i na domaćem tržištu.\nGlavni cilj IAF-a i ILAC-a je potpisivanje multilateralnih sporazuma sa akreditacionim telima na osnovu međusobnog ocenjivanja i priznavanja sistema akreditacije. Na osnovu ovih sporazuma lakše se prihvataju proizvodi i usluge van državnih granica budući da nema potrebe za sprovođenjem dodatnih ispitivanja, kontrolisanja ili sertifikacije u zemljama na čije tržište se oni plasiraju. Na ovaj način se smanjuju zahtevi državne administracije i troškovi preduzeća, a povećava se stepen efikasnosti rada preduzeća.\nAkreditacija zapravo dvojako pomaže nacionalnim ekonomijama – preduzeća mogu da se prošire na strana tržišta, a stiče se i poverenje u proizvode uvezene iz drugih zemalja.\nMultilateralni sporazumi su takođe potvrda vladama i zakonodavcima međunarodnog priznanja čime se dokazuje usaglašenost sa standardima i drugim zahtevima. Sticanjem poverenja u postupak ocenjivanja usaglašenosti, čemu doprinosi akreditacija, i primenom standarda preduzeća su u obavezi da ispune samo zahteve manjeg broja propisa što zapravo znači da troše manje vremena na administrativne zahteve.\nGlavni događaji, medijske kampanje, kao i radionice i seminari će se dešavati uporedo sa proslavom Međunarodnog dana akreditacije u preko 90 zemalja kako bi javnost bila upoznata sa značajem akreditacije kada je reč o globalnoj trgovini. Ukoliko želite da saznate nešto više, molimo vas da kontaktirate svoje akreditaciono telo.\nPete Unger i Randy Dougherty, predsedavajući ILAC-a i IAF-a\nSve detaljnije informacije potražite na http://www.iaf.nu/articles/World_Accreditation_Day_2013/272, a brošuru, izrađenu u čast proslave Međunarodnog dana akreditacije 2013, možete preuzeti na http://www.compad.com.au/cms/iafnu/workstation/upFiles/WAD_Brochure_Med_Res.pdf\nTakođe, možete preuzeti promotivni film na temu „Međunarodni dan akreditacije“ (sa prevodom na srpski jezik) http://www.youtube.com/watch?v=rN9M7aJ85LU.


BalkanMagazin :: NIS nastavlja da ulaže u modernizaciju maloprodajne mreže\nutorak, 28. jul 2020 16:13\nSavremena digitalna GAZPROM benzinska stanica na auto-putu Novi Sad-Beograd četvrti je maloprodajni objekat brenda GAZPROM koji je NIS otvorio u Srbiji.\nPosle objekata „Krnješevci“, „Velika Plana – desno“ i „Stari Banovci“ NIS je otvorio četvrtu savremenu digitalna GAZPROM benzinsku stanicu u Srbiji - „Novi Sad 16“ na auto-putu Novi Sad-Beograd.\nReč je o najmodernijem maloprodajnom objektu u mreži kompanije NIS, izgrađenom u skladu sa najsavremenijim tehnološkim, bezbednosnim i ekološkim standardima. Nova benzinska stanica, u čiju je izgradnju i opremanje uloženo više od tri miliona evra, poseduje vrhunsku digitalnu tehnologiju, pet „ostrva“ sa multifunkcionalnim automatima za točenje goriva, kao i punjač za električne automobile. Na njemu će biti angažovano 24 zaposlenih.\nU okviru posete novoj benzinskoj stanici Kiril Tjurdenjev, generalni direktor NIS-a je sipao gorivo u vozilo Hitne pomoći Novog Sada kao donaciju NIS-a, dok je ministar rudarstva i energetike Aleksandar Antić priključio električni automobil na punjač.\n„Ovo je zaista jedan lep dan za Naftnu industriju Srbije, dan u kome puštamo jednu od najmodernijih benzinskih stanica u Srbiji, objekat na koji smo svi zajedno ponosni i koji će od danas pružati najviši nivo usluga svim svojim korisnicima. Želim da iskažem podršku činjenici da je NIS u ovim kompleksnim okolnostima nastavio sa svojom investicionom politikom. Mi se snažno borimo da očuvamo našu ekonomiju i zadržimo našu industrijsku proizvodnju i upravo iz tog razloga ovakve investicije su izuzetno značajne i predstavljaju jedan od ključnih segmenata naše ekonomske politike. U tom smislu NIS daje snažan doprinos svemu tome i ova benzinska stanica je očigledan dokaz“, rekao je Aleksandar Antić, ministar rudarstva i energetike.\nAntić je naglasio da je ono što je za njega značajno to „da NIS privodi kraju svoju najznačajniju investiciju, postrojenje za Duboku preradu, investiciju vrednu oko 300 miliona evra koja će do kraja modernizovati proizvodnju u Rafineriji nafte Pančevo i predstavljati jednu snažnu odskočnu dasku za buduće poslovanje NIS. Činjenica da će NIS imati čitavu paletu novih proizvoda i daleko kvalitetnije bele derivate nameće potrebu da NIS snažno nastavi sa razvojem svoje maloprodajne mreže. Mi podržavamo završetak rekonstrukcije ove benzinske stanice, ali i očekujemo da NIS u narednom periodu još snažnije razvija svoju maloprodajnu mrežu i otvori novu benzinsku stanicu na auto-putu Miloš Veliki. Posebno sam srećan i zadovoljan što danas na ovoj benzinskoj stanici donosimo jedan nov kvalitet, a reč je o jednom od najsavremenijih elektropunjača koji možemo od danas da koristimo na ovoj benzinskoj stanici. To pokazuje da NIS prepoznaje i druge prioritete Vlade Srbije koji su vezani za najviši nivo ekološkog standarda“.\nKiril Tjurdenjev, generalni direktor NIS-a istakao je da kompanija otvaranjem najsavremenije stanicu u zemlji pruža potrošačima dodatni kvalitet.\n„Ovo je za nas izuzetno važna investicija od preko 3 miliona evra. Potvrdili smo koliko su nam važni razvoj maloprodajne mreže i ulaganje u lokalne zajednice. Takođe, pokazali smo da imamo uspešnu strategiju i u veoma izazovnim vremenima, naravno, uz podršku resornog ministra i gradonačelnika Novog Sada, na čemu im zahvaljujem“, rekao je Tjurdenjev.\n„Investirati gotovo 400 miliona dinara u ovom trenutku je nešto što je za pohvalu i svakako uliva nadu da ćemo prevazići izazove sa kojima se suočavamo, pre svega borbu sa Kovid 19, ali i ulagati u nova radna mesta, u biznis. Grad Novi Sad i NIS su neraskidivo vezani i imamo tradicionalnu dobru saradnju. NIS je jedna od najvećih kompanija na teritoriji Republike Srbije, plaća ogromne doprinose u naš budžet, ima odličnu komunikaciju sa lokalnim zajednicama kroz program „Zajednici zajedno“ i verujem da ćemo tako nastaviti. Ovo je 11. benzinska stanica koja je rekonstruisana od strane NIS-a na teritoriji Novog Sada u šta je uloženo devet miliona evra. To je stvarno za pohvalu i verujem da ćemo tako nastaviti“, rekao je Vučević.\nKompanija NIS na tržištima Srbije i regiona upravlja mrežom od preko 400 benzinskih stanica u dva maloprodajna brenda, NIS Petrol i premijum brend GAZPROM. Pored Srbije, NIS-ov premijum brend benzinskih stanica GAZPROM, posluje na tržištima Bosne i Hercegovine, Bugarske i Rumunije. Pažljivo odabranom ponudom vrhunskih goriva, dopunskog asortimana, kao i stalnim unapređenjem usluge i proizvoda, GAZPROM benzinske stanice usmerene su na zadovoljenje potreba najzahtevnijih potrošača.


LGBT aktivizam – Sarajevski Otvoreni Centar\nOznaka: LGBT aktivizam\nDruženja za LGBTI zajednicu: Održan drugi kvir kviz i filmsko veče\nU toku februara organizovale_i smo dva događaja za LGBTI zajednicu.\nŠkola LGBTI aktivizma: II modul sa Zoe Gudović – O lezbejskom pokretu i direktnim uličnim akcijama\nNaša Škola LGBTI aktivizma već uveliko traje. Nakon prvog modula kada su polaznici_e dobili_e pregled Queer istorije i seksualnosti kroz vijekove, ali i novih termina i saznanja iz queer teorije, počeli_e smo da sužavamo teme i da se bavimo konkretnim aktivističkim djelovanjem iz različitih perspektiva. Ovaj put sa nama je bila uvijek neponovljiva Zoe Gudović, … Continued\nLjetna škola za jačanje kapaciteta LGBT aktivista_kinja\nLjetna škola za jačanje kapaciteta LGBT aktivista_kinja održana je od 16. – 20. augusta 2014. u Neumu. Cilj ljetne škole je bio da se istaknu i podijele najbolje prakse u aktivizmu mladih zapadnog Balkana.


19.02.2018 15:47 | Srna\nBeograd - Ministar odbrane Srbije Aleksandar Vulin izjavio je danas da su u dva dana pripadnici Vojne policije uhapsili osmoro stranih državljana koji su pokušali da neovlašteno snimaju ili uđu u vojne objekte.\n"Oni su lišeni slobode zbog pokušaja da neovlašćeno snimaju vojne objekte ili što su pokušali da neovlašćeno ulaze u vojne objekte, gde je ulaz civilima strogo zabranjen", naveo je Vulin.\nOn je pricizirao da su hapšenja izvedena juče i danas, te da nadležne službe rade na rasvjetljavanju svih ovih događaja, saopšteno je iz Ministarstva odbrane Srbije.\n"Ne želim ovome da pridajem veći značaj nego što jeste, ali moram da kažem da ne verujem u slučajnost, te da ovako veliki broj stranih državljana i ovako veliki broj upada ili pokušaja upada u prostore koje kontroliše Vojska Srbije odavno nije zabeležen", naglasio je on.\nVulin je dodao da su sve bezbjednosne strukture Srbije uključene u rješavanje ovih slučajeva.\nRadio-televija Srbije ranije je prenijela da je vojna policija juče uhapsila dva Amerikanca i dvije ukrajinske državljanke zbog sumnje da su dronom pokušali da snimaju zgradu starog Generalštaba u centru Beograda.\nPrivedeni strani državljani predati su civilnoj policiji, a cio slučaj sada je u nadležnosti policije i tužilaštva, naveo je RTS pozivajući se na Ministarstvo odrbane Srbije.\nU staroj zgradi Generalštaba smještene su Vojnoobavjštajna agencija i Vojnobezbjednosna agencija.\nPredsjednik Srbije Aleksandar Vučić rekao je sinoć da je uhapšena grupa stranih državljana i ocijenio da se ne radi o bilo čemu "posebno opasnom".


Vesti – Spisak ugroženih lokacija svetske baštine je sve duži! – Travel Magazine\nSpisak ugroženih lokacija svetske baštine je sve duži!\nHome »Vesti» Spisak ugroženih lokacija svetske baštine je sve duži!\nObjavljeno 12. jul 2021. | 0 komentara\nFoto: Ricardo Gomez from Unsplash\nVenecija, Budimpešta… dva evropska grada koje turisti posebno vole da posećuju, sve više su u opasnosti od propadanja usled masovnog turizma. Obe lokacije bi uskoro mogle da se nađu na listi ugroženih mesta, prema proceni komisije iz UNESCO-a.\nU gradu Dužda, uticaj masovnih turističkih aktivnosti jedan je od razloga zbog kojih je UNESCO sve bliži da Veneciju stavi na listu nasleđa koje je u opasnosti. U Budimpešti su najizloženiji opasnosti od propadanja – delovi oko zamka na budimskoj strani Dunava, posebno zbog „neprimerenog“ rušenja i obnova velikih razmera, koje prete da unište istorijske lokalitete.\nOve preporuke savetodavnih tela UNESCO-a objavljene su uoči sastanka Komiteta za svetsku baštinu UNESCO-a, koji će biti održan u Kini od 16. do 31. jula.\nIsta sudbina čeka i Veliki koralni greben\nVelikom koralnom grebenu preti ista sudbina zbog njegove degradacije, izazvane klimatskim promenama. Ako se stavi na listu ugroženih lokaliteta Svetske baštine, to bi imalo ozbiljne posledice, ne samo za australijsku turističku industriju, već i za eko-sistem celog sveta. U svom izveštaju, Komitet za svetsku baštinu je „duboko zabrinut“ zbog stanja Velikog koralnog grebena. Dugoročni izgledi za eko-sistem grebena su „od lošeg do vrlo lošeg“.\nNaučnici godinama upozoravaju da formaciji grebena dugoj 2.300 kilometara u blizini obale Australije preti uništenje, kao rezultat globalnog zagrevanja i uticaja koje je stvorio čovek. Australija je u međuvremenu potrošila nekoliko milijardi dolara za zaštitu grebena, koji pruža 60.000 radnih mesta i odgovoran je za milijarde dolara deviznog prihoda Australije.\nŠto se tiče trgovačke luke Liverpul, odluka UNESCO-a mogla bi biti drastično drugačija, jer se razmatra potpuno uklanjanje ove lokacije sa liste svetske baštine. Naime, veliki razvojni projekat pristaništa, nazvan „Liverpool Waters“, imao bi duboko negativan uticaj, posebno za istorijske zgrade koje čine ovu luku jedinstvenom, prema UNESCO-u. Uprkos ponovljenim upozorenjima UNESCO-a, razvoj ovog projekta nije zaustavljen.


Nestlé fabrika svakog dana sačuva 65.000 litara vode za srpsku prirodu | Energetski portal Srbije\n25.03. 2021 Održivi razvoj | Zaštita životne sredine\nBunar sa crpnom stanicom kapaciteta šest litara u sekundi (prosečna dnevna ljudska potreba je 2,5 do pet litara vode) i separator masti koji vrši separaciju ulja i masti iz atmosferske vode (kišnice) u koji je uloženo 120.000 evra – samo su deo moderne infrastrukture za prečišćavanje i uštedu vode fabrike Nestlé Surčin koja je u sredu otvorila vrata svog pogona za medije i partnere.\nU okviru panel diskusije, organizovane povodom Svetskog dana vode, uživo iz Surčina, kompanija Nestlé predstavila je svoje rezultate i ciljeve u oblasti održivosti.\nPored nabrojanog, Nestlé u Srbiji poseduje i najmodernije postrojenje za preradu otpadnih voda, što je ujedno i najveća lokalna investicija kompanije u visini od 1,2 miliona evra.\nPored najsavremenijeg pogona, Nestlé u poslovanju primenjuje stroga pravila u cilju očuvanja, prečišćavanja i uštede vode, pa tako, između ostalog, prečišćeno 24.000 kubnih metara vode samo u 2020. godini. Na ovaj način srpska Nestlé fabrika svakog dana prečisti 65.000 litara vode i učini je čistom i bezbednom za korišćenje. Poređenja radi, četvoročlana porodica na mesečnom nivou potroši 600 litara vode.\nMarjana Davidović, generalna direktorka kompanije Nestlé u Srbiji, otvorivši konferenciju istakla je da je odgovorno ponašanje kompanije prema društvu i životnoj okolini apsolutni prioritet, pogotovo u vreme krize, a najbolja motivacija za nastavak ovih zalaganja predstavlja bezuslovno poverenje potrošača.\nDa Nestlé fabrika ima veliku odgovornost prema životnoj sredini i u skladu sa tim odgovorno postupa prema vodama, istakla je i Tanja Žigić, direktorka Nestlé fabrike u Surčinu.\n„Modernizacijom procesa proizvodnje i investicijama u fabriku, Nestlé je uspeo da napravi značajne uštede i dodatno sačuva životnu okolinu. Smanjenjem dimenzija ambalažnog materijala, smanjena je i potrošnja istog za čak 50 tona na godišnjem nivou, a samim tim i emisija ugljen dioksida za 56 tona“, izjavila je Žigić, podsećajući da je fabrika 2019. godine postala prva u Srbiji koja je postigla ambiciozni „Zero Waste to Landfill“ cilj, što znači da ni gram otpada iz fabrike ne završava na deponijama, već se reciklira ili koristi u druge svrhe.\n„Ministarstvo je uvek tu da pomogne i sarađuje. Primeri kompanija kao što je vaša mogu da služe i kao primer za ostale kompanije koje posluju u Srbiji“.\n„Ponosni smo na činjenicu da Nestlé uvodi fantastične inovacije u prehrambenu industriju, a da pritom, uprkos trendovima u industriji, posluje odgovorno i da brine o lokalnoj zajednici“.\nMinistarstvo poljoprivrede, šumarstva i vodoprivrede sa velikom pažnjom prati posvećenost kompanija u tome koliko vode računa o životnoj sredini i šta rade na polju unapređenja procesa koji će dovesti do odgovornije i efikasnije proizvodnje.\n„Nestlé je kompanija koja iz godine u godinu preispituje svoje procese i traži nove načine da ih unapredi“, smatra Velimir Stanojević, državni sekretar Ministarstva poljoprivrede, šumarstva i vodoprivrede.\nAleksandra Jelesijević Gligorić, načelnica Odeljenja za lokalni ekonomski razvoj u Gradskoj opštini Surčin pohvalila je dugogodišnju saradnju sa kompanijom Nestlé, dok je Milica Mišković, programski menadžer Smart Kolektiva, izjavila da veruje da velike kompanije mogu da imaju pozitivnu ulogu u društvenom razvoju i da aktivno rade na promovisanju društveno-odgovornog poslovanja u Srbiji.\nInvestiranjem u tehnologije i saradnjom sa vlastima, lokalnim zajednicima, proizvođačima i potrošačima Nestlé aktivno radi na održivosti korišćenja vode, kao i na njenom očuvanju, imajući u vidu da 90 odsto otpadnih voda u Srbiji završava u rekama i jezerima bez ikakvog prečišćavanja.\nNa Svetski dan voda, Nestlé želi da podigne svest o odgovornom i održivom korišćenju istih, pozove pojedince i druge kompanije, da se racionalnije ophode prema najbitnijim prirodnim resursima i podseti javnost na značajne dosadašnje napore i ulaganja kojima obezbeđuje zdravu i čistu prirodu za nadolazeće generacije. Ovim povodom, i zaposleni kompanije Nestlé ličnim akcijama doprinose očuvanju lokalne zajednice – sadnjom drveća, razdvajanjem otpada i čišćenjem parkova.


Pravda za Vojvodinu u Beogradu\nPoslije prosvjedne šetnje preko tisuću aktivista Lige socijaldemokrata Vojvodine (LSV) koju su održali od Trga Nikole Pašića do Ustavnog suda u Beogradu, gdje su predali inicijativu za ocjenu ustavnosti dijela Zakona o proračunskom sustavu i Zakona o proračunu Srbije. Iako je šetnja održana u predizborno vrijeme može se očekivati da će u narednom periodu doći u rješavanja odnosa između centralni vlasti u Beogradu i pokrajinski u Novom Sadu.\nNa prosvjedu su građani nosili zastave Vojvodine, kao i transparente s natpisom "Pravda za Vojvodinu" i "Gdje ste sada ustavobranitelji", što je pokazatelj da je LSV krenuo odlučnije u zaštitu intresa Vojvodine.\nPredsjednik LSV Nenad Čanak kazao je novinarima nakon podnošenja tog dokumenta da je današnje okupljanje samo simbiličan skup kojim se najavljuje beskompromisna borba za interese Vojvodine i njenih građana.\n"Ovo je dio kampanje 'Pravda za Vojvodinu' koja traje već duže od 20 godina. Ovo okupljanje je samo upozorenje. Vodite računa što radite, jer sljedeći put ako budemo morali dolazimo neće biti simbolično ", kazao je Čanak.\nUstav Srbije predviđa da proračun Vojvodine iznosi najmanje sedam posto proračuna Srbije.\nUstav Srbije predvidio je i obvezu donošenja Zakona o financiranju Vojvodine, i to do kraja 2008. godine. Međutim, zakon do danas nije donesen, na što Europska komisija upozorava u svakom izvještaju o napretku Srbije u procesu pridruživanja Europskoj uniji.


Direktor banjalučke fabrike obuće “Bema” Marinko Umičević dao je podršku predsedavajućem Saveta ministara Zoranu Tegeltiji za uvođenje više stopa PDV, te naveo da će se videti da li će biti snage menjati nešto što je nametnula EU.\nUmićević je ukazao da je BiH jedna od tri zemlje Evrope koje imaju fiksnu stopu PDV, te se založio za uvođenje manje stope PDV na hranu, lekove, dečiju opremu, a više stope na luksuz iz koje treba da se puni budžet BiH.\nOn smatra da BiH treba da “prepiše” iz zemalja EU gde su manje stope PDV na hranu, lekove, bebi-opremu, a više stope na luksuz.\n– Pitanje je da li će EU to dozvoliti jer nam sva luksuzna roba dolazi otuda, te je njima bitno naše tržište – naveo je u Umićević u saopštenju.\nUmičević je podsetio da je BiH jedina zemlja u Evropi koja plaća PDV na sva ortopedska pomagala, od proteze za nogu ili ruku invalidnim licima, pa do roho jastučeta.\n– Svugde u svetu su ortopedska pomagala oslobođena plaćanja PDV, te molim Tegeltiju da ima u vidu da se i kod nas potpuno ukine PDV na ovakve stvari – naveo je Umičević.\nOn je istakao da će pokušaj izmene stope PDV biti test “gde će se videti da li je BiH suverena država”.\n– Ja mislim da nije, jer se u Centralnoj banci BiH nalaze stranci, a i naši domaći sateliti tih stranaca su već zabrinuti da li će time biti zloupotreba – naveo je Umičević, prenosi Srpskainfo.\nMELANIJU ZOVE U BANJALUKU NA ĆEVAPE Nakon cipela Umičević prvoj dami SAD šalje bele papuče\n"TO NAS OPTEREĆUJE" Za 100 odsto povećan broj migranata na području Hercegovine\nVišković: Vlada će odrediti iznos najniže plate ako se o tome ne dogovore poslodavci i sindikalci


Srbija odobrila da se izruči Jovica Vukotić | Analitika - Informativni Portal\nKotoranin Jovan Vukotić, kojeg policija označava kao vođu „škaljarskog klana“, vrlo brzo će biti izručen Crnoj Gori.\nObjavljeno: 28. 01. 2020 - 07:08 Promjenite veličinu teksta: A A A\nKako Dan nezvanično saznaje, ministarka pravde Srbije Nela Kuburović potpisala je rješenje o izručenju koje je donijeto na osnovu molbe Ministarstva pravde Crne Gore.\n“Imam informaciju da je ministarka potpisala dokumenta za izručenje”, saopštio je advokat Ognjen Radić.\nVukotić će najvjerovatnije biti izručen avionom. Mislimo da će biti izručen vrlo brzo, moguće čak danas ili sjutra navodi Vukotićeva odbrana.\nPrema nezvaničnim informacijama, izručenje će biti sprovedeno pod visokim stepenom obezbjeđenja, za koje je će biti zaduženi pripadnici Posebne jedinice policije Crne Gore.\nOdbrana je ranije kazala da će Vukotić, ako bude izručen, vrlo brzo izaći iz zatvora jer su postupci protiv njega fingirani. Kako su istakli, taj Kotoranin ne strahuje za svoju bezbjednost na teritoriji Crne Gore i Srbije.\nIako Vukotić, prema tvrdnjama njegove odbrane, posjeduje državljanstvo Srbije, beogradski Apelacioni sud naveo je ranije u rješenju o odbijanju žalbe na odluku o izručenju da je strani državljanin.\nMinistarstvo unutrašnjih poslova Srbije nije nam odgovorilo na više puta poslato pitanje da li je Vukotić državljanin te zemlje i da li posjeduje njihov pasoš.\nOn je nakon hapšenja u Istanbulu izručen Srbiji, gdje je osuđen na 15 mjeseci zatvora zbog falsifikovanja isprava. Crna Gora ga potražuje zbog teškog ubistva u pokušaju i nedozvoljenog držanja oružja.\n“Rješenjem Višeg suda u Beogradu od 18. novembra 2019. godine utvrđeno je da su ispunjene zakonske pretpostavke za izručenje Jovana Vukotića pravosudnim organima Crne Gore, na osnovu molbe za izručenje Ministarstva pravde, radi vođenja krivičnog postupka pred podgoričkim Višim sudom zbog krivičnog djela teško ubistvo u pokušaju i nedozvoljeno držanje oružja. Protiv ovog rješenja blagovremenu žalbu”, izjavio je branilac okrivljenog jer smatra da nisu ispunjene pretpostavke za ekstradiciju navodi se u obrazloženju rješenja beogradskog Apelacionog suda od 24. decembra 2019. godine, u koje je Dan imao uvid.\nKako se dalje navodi, iz dokaza u spisima i žalbenog rješenja proizilazi da Vukotić nije državljanin Srbije, već strani državljanin.\nU žalbi, u koju je „Dan“ imao uvid, Vukotićeva advokatica tvrdi da sud nije pribavio dokaze da je njen branjenik izvršio krivična djela za koja se potražuje. Naglašava da prvostepeni sud u rješnju ne navodi činjenice i okolnosti na osnovu kojih je utvrdio da postoji sumnja da je Vukotić počinio krivična djela za koja se potražuje.\nTagovi: Jovica Vukotić škaljsarvi izručenje


Zašto nije proglašeno stanje prirodne nesreće: Niko ne želi nove finansijske obaveze – Haber.ba\nZašto nije proglašeno stanje prirodne nesreće: Niko ne želi nove finansijske obaveze\nFederalni štab civilne zaštite čija je zapovjednica Jelka Milićević, ministrica finansija FBiH, jučer je odbio izričit zahtjev Kriznog štaba Ministarstva zdravstva da se zbog pogoršane epidemiološke situacije izazvane koronavirusom proglasi stanje prirodne nesreće.\nIako već danima Bosna i Hercegovina ima u regiji na dnevnoj bazi najveći broj umrlih uz stalan rast novozaraženih, federalni organi smatraju da ne treba uvoditi vanredno stanje. Milićević je tako ustvrdila da Vlada FBiH nema pravo nametati stanje nesreće, mada je u martu bila druga priča. Razlog za takvu odluku je u pitanju – ko će preuzeti brojne nove finansijske obaveze koje proističu nakon uvođenja stanja prirodne nesreće.\nPodsjetimo, u pravnom smislu BiH nema mogućnost proglašenja vanrednog stanja, a pandan toj odluci je stanje nesreće. Time se daje pravni osnov za djelovanje o svim ključnim pitanjima po skraćenim procedurama. To podrazumijeva nabavku opreme, angažiranje ljudstva i svega potrebnog za suzbijanje pandemije.\nTako je u prvom valu COVID-19 Vlada FBiH 16. marta proglasila stanje nesreće. Na određen način stao je život, protok ljudi i roba, brojne firme su “zamrznule” svoje postojanje. Po okončanju stanja nesreće donesen je Zakon o ublažavanju negativnih posljedica, u javnosti poznatiji kao “koronazakon”\nOvim zakonskim dokumentom predviđeno je subvencioniranje doprinosa za obavezna osiguranja u iznosu približno 240 KM mjesečno po svakom zaposlenom, obustavu obračuna i plaćanje zatezne kamate na javne prihode, prekid svih upravnih, parničnih, vanparničnih i izvršnih postupaka za vrijeme stanja nesreće, kao i uspostavu Garancijskog fonda. Vlada FBiH je iz aranžmana sa MMF-om uspjela osigurati više stotina miliona KM pomoći privredi i što je, bitno istaći, kantonima koji su dobili 200 miliona KM. Također, isplaćeno je i općinama ukupno 30 miliona KM.\nI kantoni su, svaki ponaosob, donosili svoje “koronazakone” i uredbe, ali su se i dalje u velikoj mjeri oslanjali na pomoć federalnih organa, iako njihovi budžeti nisu mali. Tako je i ovaj put, pa je samo Zapadnohercegovački kanton proglasio stanje nesreće, iako u njemu nije tako teška epidemiološka situacija kao što je recimo u Kantonu Sarajevo, Bosansko-podrinjskom ili Tuzlanskom, prenosi “Faktor“.\nKantonalne vlasti uprkos teškoj zdravstvenoj situaciji svjesno izbjegavaju proglasiti vanredno stanje jer znaju da bi im to dodatno opteretilo budžete. Ili nemaju sluha, znanja i organizovanosti kao što je slučaj u KS pa tako ni nakon osam-devet mjeseci od pojave koronavirusa ne postoji izolatorij osim onog na Podhrastovima, koji je u u sklopu Kliničkog centra Univerziteta u Sarajevu. Umjesto što se lutalo po smještajnim kapacitetima studentskog i srednjoškolskog doma, moglo se ranije odvojiti parče od “kolača” od skoro milijardu KM, koliko iznosi budžet KS, pa u najtežu zimu od agresije na BiH ući spreman. A cijena za nečinjenje neophodnih i logičnih poteza je najskuplja moguća – ljudski životi.\nTeme:FBiH, Jelka Miličević, proglašenje, stanje prirodne nesreće


KULTIM - književnost, poezija, stvaralaštvo, kultura » Blog Archive » BEOGRADSKA “MAGMA” POBEDNIK GITARIJADE\nBEOGRADSKA “MAGMA” POBEDNIK GITARIJADE\nPobednik 42. po redu zaječarske Gitarijade, održane noćas na Kraljevici, po odluci žirija je beogradski bend Magma, dok je publika za najbolji bend izabrala zaječarsku grupu Hejt-tek.\nŽiri - Vladimir Janković-Džet - Program 202 Radio Beograda, Aleksandar Zec - TV Metropolis, Miodrag Božinović iz Radio-televizije Zaječar, Saša Bonović - zaječarski Dom omladine i muzički kritičar Branimir Lokner brzo je doneo odluku da je od 12 bendova najbolji Magma.\nPublika koja je glasala “vrištanjem” tek je u trećem krugu uspela da izglasa za najbolji bend domaći Hejt-tek, a nijanse su odlučile između Eternije, Magme, Komunista i izabrane grupe Hi-teck.\nTakmičarski deo manifestacije otvorio je Komunist (Zaječar), a u nastavku su sledili Magma, Smiler(Užice), New mitology mitolodži (Novi Sad), Hatred (Beograd), Noise (Beograd), Divert (Požarevac), Eternia (Beograd), Valhala (Pančevo), Hi-tech, Change (Apatin), Replika 42 (Subotica).\nSvaka grupa se predstavila sa po tri pesme, a dominirala je metal muzika.\nNa samom početku Gitarijade pred malobrojnom publikom kao deo revijalnog programa nastupili su zaječarski bendovi Mentalna higijena i Sintezis, kao i prošlogodišnji pobednik ove manifestacije, beogradska grupa Nightfall.\nStadion je počeo da se puni, kao što se i očekivalo, kada je na binu izašao gostujući bend iz Slovenije -Lajbah, koji je privukao najveću pažnju.\nU jednočasovnoj svirci, malo neobičnoj za rok festival kakva je Gitarijada, publika je čula numere kao što su “Amerika”, “Germana”, “Espana”, “Slovania” koje je Lajbach izveo na engleskom, ali i hitove na nemačkom “Tanc mit Lajbah”, “Du bist unzere”, “Das špel ist aus”..\nNakon proglašenja pobednika svirala je Disciplin A Kitchme, da bi sa prvim svitanjem pred umornom i smrznutom publikom stupio Đorđe David sa svojim bendom Gang.\nSlobodan ulaz privukao je mnogo ljudi, pa je Gitarijada uprkos problemima koje su organizatori imali i skraćivanja programa, bila posećenija nego prošle godine, a bendovi i publika se nadaju da će 43. rok manifestacija biti još bolja.


Gradonačelnik Novog Sada Miloš Vučević, Foto: Damir Dervišagić\n"Grad Novi Sad podjednako vodi računa o svim građanima, u svim naseljima, nastojeći da stvori jednake uslove za život"\nObjavljeno: 30.07.2021. 12:21h\nOn je naglasio da su još samo dve kuće ostale bez kanalizacije, zbog privatnih parcela, te da će i to biti sigurno rešeno, jer Grad Novi Sad podjednako vodi računa o svim građanima, u svim naseljima, nastojeći da stvori jednake uslove za život.\n- Drago mi je da su i meštani zadovoljni rezultatima koje smo zajednički postigli. U vrtiću ''Zeka'' PU ''Radosno detinjstvo'' duplirali smo kapacitete, sada postoje četiri nove sobe, zbornice, a kompletno je renovirano prizemlje. To je potreba koja je odavno iskazana i sada nema ni jednog neupisanog deteta u vrtić koji može da primi 150 dece. Sada u objektu u Budisavi konačno postoji i jaslena grupa, a ima odeljenje na mađarskom jeziku, jer vodimo računa i o tom aspektu – istakao je gradonačelnik Vučević.\n- Završili smo školu, Klub penzionera, igralište u centru, Svetosavski dom, a pred nama je sređivanje Vatrogasnog doma koji je u lošem stanju. Velika ušteda za stanovnike Budisave je i nova cenovna politika Javnog gradskog saobraćajnog preduzeća. Karta do Novog Sada bila je 160 dinara u jednom pravcu, a sada je 110. Takođe đačka i studentska karta je sada na godišnjem nivou jeftinija za 28600 dinara. To su sve naše zajedničke pobede, jer ja sam ovde dolazio da razgovaram sa ljudima pre nego što su imali kanalizaciju i asfalt.\nTo što rešavamo probleme daje mi snagu i energiju da se kao gradonačelnik borim za nove investicije i projekte koji će poboljšati uslove za život svih građana – zaključio je Vučević.\nNovi SadKanalizacijaMiloš VučevićPenzioneriBudisavaPionirska ulicaGradonačelnik Novog Sada


Iza juga Marakane - Rezime priprema kadeta i omladinaca\nKadeti i omladinci Crvene zvezde prethodne dve nedelje su proveli pripremajući se u Sloveniji za nove prvenstvene izazove, a prvi test očekuje ih za nešto više od nedelju dana protiv večitog rivala.\nCrveno-beli talenti rođeni 2003. godine će posle uspešne sezone u Kadetskoj ligi Beograda i prvog mesta pod imenom Grafičar pokušati da nstave niz uspeha na državnoj pozornici u crveno-belim bojama.\nIzabranici Marka Neđića spremni su za izazove u Kadetskoj ligi Srbije o čemu svedoči stoprocentan učinak u četiri dosadašnje provere.\n- Dve nedelje smo prvoeli u Sloveniji, po jednu u Dravogradu i Slovenj Gradecu. Iskoristili smo taj period da se fokusiramo na rad i maksimalno pripremimo za izazove koji slede. Odigrali smo četiri provere, protiv Omladinaca Fužinara, Maribora, Velenja i Mure, ostvarili smo četiri pbede uz gol razliku 27:2, a tokom tih duela su svi igrači su dobili podjednaku šansu da se dokažu. Predstoji nam u subotu kontrolna utakmica sa Honvedom u Mađarskoj, a nedelju dana kasnije i premijera u Kadetskoj ligi Srbije - rekao je Neđić.\nPremijera naše kadete očekuje protiv večitog rivala.\n- Poznajemo protivnike, liga je ujednačena, sastavljena od osam klubova iz Beograda i još toliko iz unutrašnjosti. Motivisani smo i spremni za onove izazove, kako za derbi kojim otvaramo sezonu tako i za celo takmičenje. Od momaka očekujem samo da rade kao do sad i da isto primene u utakmicama. Nemam sumnej u njih i siguran sam da će rezultati doći.\nSa najvišim ambicijama novu sezonmu dočekuju i učenici Slavoljuba Đorđevića koji su prethodne sezonebili kadetski prvaci Srbije. Selekcija omladinaca sačinjena od igrača rođenih 2001. i 2002. godine takođe će krenuti sezonu sa terena iza juga Marakane protiv crno-belih.\n- Glavni deo priprema je obavljen u Sloveniji gde je akcenat je bio na zahtevima u igri, i upoznavanju igrača sa zahtevima stručnog štaba. Iza nas su odlične provere protiv dva seniorska tima i dve ekipe omladinaca iz samog vrha slovenskog fudbala. Iskreno bih pohvalio decu zbog discipline na terenu i van njega kao i zbog izrazite želje za dokazivanjem. Na pravom smo putu, a poslednju proveru odigraćemo protiv naših prijatelja iz IMT-a - rekao je Đorđević.


Od četiri predloga izabrana je najkraća ruta koja će ići od Novog Iskara, blizu Sofije, ka Slivnici, Dragomanu, Kostinbrodu do Kalotine, na granici sa Srbijom.\nZamenica ministra energetike Bugarske Jevgenija Haritonova na konferenciji za novinare rekla je da će gasna interkonekcija između Bugarske i Srbije stabilizovati tržište prirodnog gasa i pružiti uveravanje Evropskoj komisiji da je vlast u Sofiji ozbiljna po tom pitanju.\nHaritonova je objasnila da je izabrana ruta, pored toga što je najkraća, i ekološki najprihvatljivija, zbog čega neće biti neophodna izrada posebnog dokumenta o uticaju na životnu sredinu.\n- Zahvaljući gasnoj vezi između Srbije i Bugarske, naša zemlja će imati pristup skladištima (gasa) u Mađarskoj, tako da ćemo moći sami da biramo snadbevača. Bugarska će biti u prilici da dobije gas iz Centralne Evrope - rekla je Haritonova.\nOna je dodala da projekat "Priprema, studija i dizajn konstrukcije gasne interkonkcije Bugarska-Srbija" košta 854.300 leva bez poreza (oko 437.000 evra).\nPremijeri Srbije i Bugarske, Ivica Dačić i Bojko Borisov, potpisali su 14. decembra u Briselu memorandum o izgradnji sistema povezivanja gasovoda Srbije i Bugarske, koji će početi da se gradi polovinom 2013. godine, a biti završen 2015. godine.\nProjekat, koji se sprovodi uz učešće Evropske komisije, koštaće između 100 i 200 miliona evra, od kojih će za Srbiju biti izdvojeno 62 miliona evra.


Dodik: SNSD neće prisustvovati sjednici o akcizama 5. aprila – Zvornik Danas\nNaslovna/VIJESTI/Politika/Dodik: SNSD neće prisustvovati sjednici o akcizama 5. aprila\nBANJALUKA – Predsjednik RS i SNSD-a Milorad Dodik potvrdio je da poslanici te stranke neće 5. aprila prisustvovati sjednici Predstavničkog doma parlamenta BiH na kojoj bi trebalo da se razmatraju izmjene Zakona o akcizama.\nSjednicama, dodao je, SNSD ne prisustvuje iz ranije poznatih razloga.\nIstovremeno, optužio je Savez za promjene da izbjegava da realizuje obaveze na koje su pristali u Zajedničkoj izjavi lidera.\n-To izbjegavaju iz nekih kalkulantskih razloga – kazao je ističući da želi da vide odgovornost onih koji su preuzeli obaveze.\nZna, dodao je, i da SDS o ovom pitanju „ima i ozbiljne razgovore sa strancima“, kojima su naveli da bi oni glasali za akcize kada bi to uradio i SNSD.\nDodik tvrdi da za razliku od SDS-a njegova stranka ne mora nikome da daje nikakva obećanja, ali ako je, ponavlja, potrebno, mogu da razgovaraju sa SDS-om, koji može da inicira te razgovore, umjesto njega.\nLider SNSD-a je u izjavi novinarima u Banjaluci ponovio da je RS ispunila sve svoje obaveze iz Pisma namjera za aranžaman s MMF-om , a da to nije uradila Federacija BiH, te da najveći problem predstavlja zajednički nivo.


U Kantonu Sarajevo 153 nova slučaja zaraze koronavirusom, preminula jedna osoba | Vlada Kantona Sarajevo\nU Kantonu Sarajevo 153 nova slučaja zaraze koronavirusom, preminula jedna osoba\nUdio vakcinisanih osoba u broju hospitaliziranih je 13,8 posto. Na Kliničkom centru Univerziteta u Sarajevu liječi se 117 oboljelih od Covid-19, a u Općoj bolnici “Prim.dr. Abdulah Nakaš” 64. Na respiratoru je pet pacijenata, dok ih 15 koristi neinvazivnu ventilaciju. Na kiseoničkoj potpori disanju iznad 15 litara u minuti je 11 pacijenata.\n"U proteklih sedam dana prosječan broj zaraženih je 135, dok sedmična incidenca, odnosno broj oboljelih na 100.000 stanovnika, iznosi 229", ističu iz Zavoda za javno zdravstvo KS.\nCovid-pozivni centar zabilježio je 502 poziva, a obavljeno je i 230 razgovora sa pacijentima putem telefonskih brojeva u Covid-ambulantama. U toku proteklog dana, aplicirano je ukupno 1.165 doza vakcina, i to: 436 na Zetri, 672 na vakcinalnim punktovima u domovima zdravlja, te 57 doza putem mobilnih timova na terenu.


Audi A8 Horch na renderu - Auto Republika\nU nekom trenutku prošle nedelje su se na globalnoj mreži pojavile špijunske fotografije najluksuznije verzije budućeg osveženog sedana, koji igra ulogu perjanice marke Audi i nosi dodatni indeks Horch. Novinari ruskih Kolesa su nas navikli da neposredno nakon takvog „ispada“ proizvođača i navodnog gafa kojim je dozvoljeno da nastane slika, predstave svoje viđenje serijske verzije uhvaćenog noviteta.\nHorch je poznato ime nemačke automobilske industrije i predstavlja kompaniju osnovanu 1904. godine od strane Augusta Horča (koji je takođe osnivač i Audija). Zgodno je mesto da predložimo da pročitate izvanredan, edukativan članak na temu istorije celokupne nemačke automobilske industrije. Ujedno, Horch je jedna od četiri firme, uz Audi, Wanderer i DKW koja je osnovala kompaniju Auto Union, tokom 1932. godine, što je i bila inspiracija za nastanak čuvena četiri prstena.\nKasnije je Auto Union transformisan u Audi, dok se naziv Horch preselio u istoriju, odnosno lektkiru Zorana Tomasovića. Svedočili smo brojnim glasinama koje su inicirane tokom proteklih godina, u smislu ponovnog oživljavanja imena. Najčešće se Horch vezivao za jedan od modela Audija, a sada je verovatnoća pojave istog na najvišem nivou, s obzirom da Bavarci žele da uspostave model koji bi konkurisao Mercedesu koji se razmeće markom Maybach. Nema podesnijeg četvorotočkaša s prstenovima za tako nešto, od modela A8.\nAko se tako nešto i dogodi, onda će najverovatnije, pored prednjih svetlosnih grupa izmenjenog oblika, novi sedan utemeljen na restilizovanoj perjanici Audija, dobiti i originalnu masku hladnjaka, što je fazon koji smo već videli na pomenutoj Maybach verziji Mercedesove S Klase.\nNovi ultra sofisticiran sedan bi bio momentalno prepoznatljiv ponajpre po produženom, ionako impozantnom međuosovinskom rastojanju, što je očigledno bilo već i pri pogledu na kamuflirani prototip. Celokupan prirast milimetara među osovinama se odrazio na veličinu zadnjih vrata. Delimično kamuflirani zadnji stubovi prototip primerka po svemu sudeći skrivaju amblem Horch.\nŠto se tiče zadnjeg kraja ogromne limuzine, očekuju se suptilno modifikovane signalne grupe s drugačijom grafikom u odnosu na „civilnu“ verziju A8-ice. Nema ni grama sumnje da će ovakvo izvođenje dobiti i naplatke koje neće biti moguće naručiti uz nešto skromnija izdanja velike limuzine.\nKao što smo i ranije izveštavali, ova generacija limuzine A8 će biti i poslednja koju će pogoniti veliki W12 motor, i svi su izgledi da će baš ta „mašina“ da bude zadužena za pogon konkretne modifikacije. Iako nemamo nikakve tehničke specifikacije za novajliju, možemo reći da je u poslednjem pokolenju on imao zapreminu od 6,3 litara, i da je razvijao 500 konjskih snaga uz 625 Nm najvišeg obrtnog momenta.\nOčekuje se da premijera mega prestižnog novajlije bude organizovana tokom ove kalendarske godine. Cene za „običnu“ verziju limuzine A8 su već opskurne (debelo udaljene od početne šestocifrene brojke), ne dovodeći pod sumnju da se isto može reći i za rivalske marke Audija. Ipak, kakva će tek cenovna politika Bavaraca biti za Horch izdanje, ostaje da vidimo.\ntags: A8 Horch horch kompjuterska animacija maybach render\nprevious Nova Škoda Kodiaq na renderu


Navodna izjava Grabar Kitarovićeve naljutila Sarajevo\nIzvor: RTS, 31.Jul.2019, 07:21\nHrvatska predsednica Kolinda Grabar Kitarović je, prema pisanju Džeruzalem posta, tokom posete Izraelu rekla da je BiH "nestabilna zemlja pod kontrolom militantnog islama". Usledile su reakcije iz Sarajeva. Hrvatska predsednica je zatim negirala da je to rekla.\nKolinda Grabar Kitarović je u Izraelu navodno ocenila da Bosnom i Hercegovinom upravljaju ljudi "povezani sa Iranom i terorističkim organizacijama".\nNavela je da Hrvatska trpi zbog migrantskog problema, koji nije kao u većem delu Evrope. Ona je, prema pisanju izraelskog lista, rekla da razlikuje migrante od izbeglica.\n"Migranti zapravo ne žele ostati u Hrvatskoj nego samo doći do Nemačke", rekla je navodno predsednica Hrvatske.\nDodala je da su to afrički ili pakistanski migranti, koji pokušavaju da dođu preko granice iz Bosne i Hercegovine, za koju Grabar-Kitarovićeva kaže da je "vrlo nestabilna i da su je u određenom pogledu preuzeli ljudi povezani s Iranom i terorističkim organizacijama".\n"Ta zemlja je danas pod kontrolom militantnog islama, koji je dominantan u određivanju stavova", rekla je Grabar Kitarovićeva, dodajući da su neki vrlo nasilni te provaljuju ljudima u domove, piše Džeruzalem post.\nUsledile su oštre reakcije iz Sarajeva.\nPredsedavajući Predsedništva BiH Željko Komšić izjavio je da nije BiH nestabilna zemlja, nego je, kako kaže, nestabilna predsednica Hrvatske Kolinda Grabar-Kitarović.\n"Žao mi je što predsjednica Hrvatske i dalje nastavalja sa propagandim aktivnostima na štetu Bosne i Hercegovine iznoseći brutalne neistine. Međutim, izgleda kada je riječ o tim podvalama to nije izuzetak nego pravilo u ophođenju Grabar-Kitarović prema BiH", rekao je Komšić.\nBošnjački član Predsedništva BiH Šefik Džaferović ocenjuje da su navodi hrvatske predsednice "laži koje fabrikuje agresivna i ksenofobna politika zvaničnog Zagreba prema BiH i Bošnjacima, a koja ima sve elemente fašizma".\nMinistar bezbednosti BiH Dragan Mektić ocenio je najnoviju izjavu predsednice Hrvatske kao samo još jednu u nizu "neozbiljnih, neodgovornih i nebuloznih" izjava.\nVostok.rs: Kitarovićeva: BiH je pod kontrolom militantnog islama


„Admiral Kuznjecov“ prvi put učestvuje u operacijama u Siriji (video)\nM. K. 15. novembra 2016. 16:05\nMinistar odbrane Rusije Sergej Šojgu izjavio je da je nosač aviona „Admiral Kuznjecov“ počeo da učestvuje u borbenim akcijama u Siriji.\n„Mi nastavljamo da pružamo podršku Oružanim snagama Sirije u borbi protiv terorizma. Danas u 10.30 i u 11.00 počeli smo veliku operaciju izvođenja intenzivnog gađanja pozicija DAEŠ-a i Nusra fronta u provincijama Idlibu i Homsu“, saopštio je ministar odbrane Sergej Šojgu na redovnoj sednici rukovodstva vojnog vrha sa predsednikom Rusije Vladimirom Putinom.\n„Prvi put u istoriji Ratne mornarice Rusije u borbenim akcijama učestvuje nosač aviona ’Admiral Kuznjecov‘. I danas sa te krstarice počeli su da dejstvuju naši avioni Su-33“, dodao je on. Šojgu je izjavio da su sa broda „Admiral Grigorovič“ ispaljene rakete „kalibar“ na ciljeve u Siriji.\nU operaciji se koriste i kompleksi „Bastion“. Mete napada su industrijski objekti DAEŠ-a, skladišta municije, centri za obuku terorista i postrojenja za proizvodnju nekonvencionalnog naoružanja u provincijama Idlibu i Homsu.\nVelika bruka: Britanski nosač aviona od tri milijarde evra –…\nMinistar je dodao da će Rusija nastaviti da izvodi napade na industrijske i vojne objekte terorista u Siriji. Pres-sekretar predsednika Rusije Dmitrij Peskov izjavio je da se u izveštaju ministra odbrane Sergeja Šojgua o početku velike operacije u Siriji ne spominje Alep, već provincije Homs i Idlib. To pitanje je tema razgovora koji su u toku.\nAdmiral Kuznjecovborbena dejstvanosač avionasirija


Obradović: Vlast želi preko REM-a da održi kontrolu nad elektronskim medijima - Dijalog.net\nNaslovna Politika Evropska unija Obradović: Vlast želi preko REM-a da održi kontrolu nad elektronskim medijima\nBeograd, 31. maja 2019. – Član Radne grupe za izradu Medijske strategije Vukašin Obradović kaže za TV N1 da se oseća izigranim jer su radili šest meseci na tom dokumentu da bi država znatno izmenila tekst i poslala u Brisel.\nIzmene pokazuju da vlast želi preko REM-a da održi kontrolu nad elektronskim medijima, da koristi praznine ne bi li pomogla medijima na koje ima uticaj, dodaje.\nMeđutim, novinari koji su pripremali taj dokument kažu da mesta pohvalama nema, jer je Vlada u poslednjem trenutku Nacrt strategije, bez prethodnih konsultacija sa članovima Radne grupe, izmenila i takav dokument poslala u Brisel.\nObradović dodaje da je to što je doneta Medijska strategija očigledno bilo za Vladu Srbije jedan način da se osiguraju pozitivni poeni kod EK, jer su, kako kaže, smatrali da će to, kao 2010. kad je doneta prva, izazvati lavinu pohvala, ali – nažalost to nije bilo tako.\nObradović dodaje da je registrovano (u izveštaju EK) donošenje Medijske strategije, ali uz to i one stvari koje pokazuju da nema napretka u medijskoj sferi i da postoji zabrinutost s tim u vezi.\nOn navodi da sada ne znaju kakav će to dokument biti na kraju, jer su „sva iznenađenja moguća nakon ovog“. Čemu služi Radna grupa, u kojoj se slože o nacrtu strategije predstavnici države, a onda u nekom kabinetu, neko izmeni neke od ključnih odredbi, pita gost emisije „360 stepeni“.\nNavodi da je u pitanje dovedena autonomija izrade i dodaje: „Plašim se da taj naš rad nema nikakvog smisla“, prenosi portal Autonomija.\nOznakemedijska strategijavlada ReVukašin Obradović\nPrethodno UNS: Diskriminacija medija i kršenje Zakona o medijima u Valjevu\nSledeće Institucija Poverenika slavi 15 godina rada, Šabićev naslednik još nije izabran\nBeograd, 3. jun 2019. – Medijska koalicija saopštila je da su za novinarska i medijs…\nBeograd, 31. maja 2019. – Medijska koalicija saopštila je da su za novinarska i medijska u…\nBeograd, 30. maja 2019. – Upravni odbor Saveta za štampu (SzŠ) najoštrije protestuje što j…\nTop Tags OCD Politika lokalna samouprava Evropska komisija evropske integracije Društvo konkurs vladavina prava Pravosuđe Evropska unija mediji mladi Civilno društvo Vlada Republike Srbije Srbija i Evropska unija


Magazin „Balkan travel“, u novom broju predstavlja turističke potencijale Vojvodine, a promociji časopisa u Beogradu prisustvovao je i predsednik Pokrajinske vlade Igor Mirović.\n-Vojvodina je neponovljiva, gotovo mistična i na ovaj originalan način, kroz priče uglednih ljudi, pokazujemo sve ovo što je ona danas. Kada se kaže Vojvodina – onda i neobične zamisli postaju realne – i zbog toga moramo, sa više truda, obogaćivanjem ponude, uvođenjem novih sadržaja, promovisati sve naše potencijale, naročito danas kada sa znatno više optimizma gledamo na budućnost turizma - rekao je Mirović.\nBroj turista u Pokrajini, kako je rekao Mirović, je od 2016. do 2019. godine povećan za preko 120 000, a da je u istom periodu povećan i broj noćenja za skoro 300 000.\n-Naš zadatak je da se vratimo na rastući trend u oblasti turizma, na one podatke iz 2019. godine koji su bili najbolji kada je turizam u pitanju i zato moramo krenuti u kampanju predstavljanja svega onoga što Vojvodina ima da ponudi i zbog čega je jedno od najlepših mesta za život u ovom delu Evrope – naveo je Mirović dodajući da su Pokrajinska vlada i Turistička organizacija Vojvodine podržale izdavanje poslednjeg broja magazina, doprinoseći tako promociji potencijala Vojvodine.\nDirektorka Turističke organizacije Vojvodine Nataša Pavlović istakla je da magazin „Balkan travel“ Vojvodinu predstavlja putem bogato ilustrovanih priča o prirodnim lepotama, kulturno-istorijskim znamenitostima i turističkim proizvodima i potencijalima.\nE-fakture – ušteda za privredu i državu\nNajbolje preduzetničke ideje za započinjanje posla\nNa koji način organska proizvodnja utiče na poslovanje u Srbiji?


On je, sa druge strane, rekao da je cilj da ženska reprezentacija uradi što više na Evropskom prvenstvu i tako se spremi za Svetsko, čiji će sledeće godine takođe biti domaćin.\n"Počinjemo pripreme za Evropsko prvenstvo ove, ali i Svetsko naredne godine, na kojem smo obećali medalju. Da bi put do medalje bio siguran, cilj takmičenja u decembru je ići na vrh i uraditi što više. U ovom ciklusu nema prekida, već ispravljamo greške i menjamo ono što ne valja", rekao je Marjanović novinarima u Beogradu.\nSrbija će od četvrtog do 16. decembra ove godine organizovati kontinentalni šampionat, dok će od sedmog do 22. decembra 2013. biti domaćin Svetskog prvenstva.\n"Ova ekipa je pravljena godinama, nije bila opterećena rezultatima na velikim takmičenjima, ali sada se polako ulazi u period kada devojke treba da pokažu vrednost koju znamo da imaju. Za to je potreban rad, poverenje i velika podrška javnosti", kazao je Marjanović.\nMarjanović je rekao da je organizovanje EP 2012 velika prilika da Srbija pokaže svoje mogućnosti, kao i da je Savez iznenadilo dodeljeno domaćinstvo.\n"Ovo je još jedna velika prilika za Srbiju da pokaže svoje mogućnosti organizacije, šansa da dovedemo turiste, odrzavamo postojeće objekte i time pošaljemo lepu sliku u svet. Nismo verovali da ćemo dobiti organizaciju, pripremali smo se za SP 2013. Ovo je bilo pomalo neočekivano za nas", rekao je predsednik RSS.\nSrbija je od četvrtog do 16. decembra domaćin Evropskog prvenstva u rukometu za žene, a utakmice će se igrati u Beogradu, Nišu, Novom Sadu i Vršcu.


Dodik : Suspendovati rad Suda i Tužilaštva BiH na teritoriji RS – NovostiDana.rs\nDodik : Suspendovati rad Suda i Tužilaštva BiH na teritoriji RS\nPredsednik Republike Srpske i SNSD-a Milorad Dodik izjavio je danas posle sastanka predsedništava SNSD-a i DNS-a, da nakon oslobadjajuće presude Naseru Oriću treba suspendovati rad Suda i Tužilaštva BiH na teritoriji Republike Srpske.Dodik je dodao da su zaključci precizirani i da će on kao predsednik Republike Srpske uskoro izaći pred javnost sa konkretnim predlozima.\nDodik je rekao da je oslobadjajuća presuda Oriću dokaz da „muslimani mogu slobodno da ubijaju Srbe“, prenosi se na portalu Nezavisnih novina.\nPredsednik DNS-a Marko Pavić i Dodik su istakli da je presuda nepravedna i da će uskoro pozvati sve stranke iz Republike Srpske na zajednički razgovor.\n„Zajednički je stav da smo razočarani ovom odlukom koja je još jedan dokaz da nema prava i pravde u BiH a tamo gde nema prava i pravde ne može posotojati država“, rekao je Pavić i dodao da ih ovo tera na razmišljanje da sve instiucije koje su bile predvidjene Dejtonom budu ponovo vraćene u funkciju.\nPotvrdili su da je stabilna vladajuća koalicija Saveza nezavisnih socijaldemokrata (SNSD), Demokratskog naroda (DNS) i Socijalističke partije (SP), i da će zajedno sa SP izaći na izbore te da očekuju barem 10 mandata u Parlamentarnoj skupštini BiH i pobedu zajedničkih kandidata na pozicijama predsednika RS i člana predsedništva BiH.\nGeomagnetska oluja danas i sutra, upozorava Republički geodetski zavod Srbije\n40 miliona zrtava trgovine ljudima u svetu


Sankcije Rusiji neće biti ukinute sve dok se ne postigne stvarno primirje u Ukrajini, izjavila je nemački kancelar Angela Merkel.\nOna je na sastanku sa liderima baltičkih zemalja u litvanskoj prestonici Vilnjusu rekla da ponovno uspostavljanje mira i teritorijalni integritet Ukrajine ostaje cilj EU.\nMerkelova je istakla da se o ukidanju sankcija Moskvi neće raspravljati sve dok se ne sprovede Minski sporazum, potpisan 2015. godine, prilikom čijeg potpisivanja su Nemačka i Francuska bile posrednici.\nMinskim sporazumom predviđa prekid sukoba u istočnoj Ukrajini, ali većina njegovih odredbi još nije sprovedena, piše AP.\nNemački kancelar se nalazi u poseti Litvaniji, kako bi razgovarala o pitanjima sa dnevnog reda sastanka lidera EU, koji će se sledeće sedmice održati u austrijskom gradu Salcburgu. Merkelova će tokom boravka u Litvaniji posetiti nemačke vojnike, koji su u ovoj zemlji raspoređeni kao deo NATO snaga.\nMerkel: Razgovaraću sa Putinom o incidentu u Azovskom moru tokom samita G20\nMerkelova za produženje sankcija Rusiji\nMerkel: Održati savetodavne razgovore o sporu Rusije i Ukrajine


Jovan Lazarević Bekinac u Hibridu | TRKE.rs\nAuto trke • Brdske trke • Kružne trke\nJovan Lazarević Bekinac u Hibridu\nDvadesetogodišnji Jovan Lazarević, šampion na brdu i juniorski šampion na krugu u klasi 1, popularni Mali N, odlučio je da je vreme za prelazak u jaču klasu.\nAutomobil za klasu dva, Yugo Hibrid, se već sprema, a radi ga Miloš Petrović Tjuner iz Kragujevca. Automobil je u potpunosti nov, tako da smo rešili da pozovemo Jovana i popričamo sa njim.\n„Istina je, rešio sam da je vreme za prelazak u jaču kategoriju. Ovo je još jedan korak ka mom putu u Evropu. Želim tamo da se oprobam, a Hibrid je samo jedna stepenica bliže cilju. Mnogi brzi vozači su prešli iz Malog N-a i mislim da je vreme i za mene.“ – počinje Jovan.\nNa pitanje o autu kaže – „Pronašli smo potpuno novu školjku iz 80 i neke godine, poznatiju kao Yugo Amerika, za koju su kupljeni svi novi delovi i trenutno je na sklapanju kod Miloša tjunera, verujemo da će biti konkurentan. Prošlogodišnji auto bio je na prodaju, a sada smo odlučili da od njega napravimo rezervni auto za klasu Hibrid.“\nZa sve one manje upućene Miloš Petrović nadaleko je jedan od poznajitih tjunera u Srbiji za izradu trkačkih motora i automobila, a počeo je davne 2001. godine praveći mali N nekadašnjem automobilisti Bojanu Dobrosavljeviću. Već na svojoj prvoj trci Bojan dolazi do pobede i do prvе provere regularnosti na motoru Miloša Petrovića, koji se ispostavlja kao krajnje regularan, te takva situacija otvara vrata Milošu Tjuneru u svom daljem radu. Narednih godina broj automobila u njegovoj garaži se povećavao, pa su tako već 2003. godine izašli mnogi brzi Yugići koje su vozili Darko Božilović, Aleksandar Pantelić sa kojim je stigao do prve titule u klasi Hibrid na brdu, zatim Bojan Dobrosavljević, Predrag Došen, i mnogi drugi. Pored naših vozača mnogi vozači iz Crne Gore i okruženja dolazili su do značajnih rezultata upravo sa Miloševim motorima.\nMilos Petrović sa svojim vozačima. Prvo, drugo i treće mesto u klasi Mali N\nIz godine u godinu nizali su se šampioni koji su potekli iz Miloševe garaže, kao i mnogi automobili poput Opel Astre SP Darka Božilovića, dosta Pežoa 106, VW Polo, a do najviše titula u saradnji sa Milošem došao je Predrag Lambaša, koji je slobodno možemo reći postao i mentor Jovanu Lazareviću, kao i mnogim drugim mladim vozačima početnicima i dosta pomogao svojim savetima oko ležanja automobila, kao i oko same vožnje.\nUpravo sa takvim timom, Jovan je prethodne sezone stigao do šampionske titule na brdu, kao i šampionske titule u konkurenciji juniora na brdskim i kružnim stazama, ali i do vicešampionske titule u seniorima na krugu. Pored svoje porodice i Bagi trans kompanije, sigurno da su najveću ulogu u pohodu na titule imali upravo Miloš Petrović i Predrag Lambaša, a kažu da tim koji ima uspeh ne treba menjati.\nPored Jovana, za sada je potpuno izvestan i prelazak prošlogodišnjeg šampiona Branislava Cvetića u jaču klasu.\nAlonso: Ovo je bio razočaravajući dan


Aerodromu Nikola Tesla potrebno još 60 radnika\nBeta 13. maja 2016. 10:40\nBeogradski aerodrom „Nikola Tesla“ saopštio je danas da je za sve novozaposlene dobio saglasnost Vlade Srbije i da je tom preduzeću potrebno još najmanje 60 radnika u ovoj godini.\n„Novi radnici su primljeni u najvećoj meri za obavljanje poslova u bezbednosti, zemaljskom opsluživanju, operativnim poslovima i tehničkom održavanju, u skladu sa zahtevom regulatornog tela, sa ciljem podizanja mera bezbednosti za potrebe uspostavljanja dugolinijskog saobraćaja“, navodi se u odgovorima Aerodroma dostavljenim agenciji Beta.\nAerodrom Nikola Tesla navodi da se pri rešavanju statusa radnika „vodio činjenicom da do tada angažovani iz operativnih službi, koji obavljaju specifične poslove i posredno utiču na bezbednost vazdušnog saobraćaja, predstavljaju visoko kvalifikovan kadar sa potrebnim iskustvom i zakonski zahtevanim važećim potvrdama o obučenosti, što je jedan od uslova da se vazdušni saobraćaj obavlja bezbedno i obezbedjeno“.\nNovozaposleni su, zajedno sa ostalim kolegama, godinama redovno obučavani u ovlašćenom Centru za obuku Aerodroma „Nikola Tesla“, a na taj način su, kako je saopšteno, uštedjena značajna finansijska sredstva.\nAntikorupcijski sajt Pištaljka objavio je juče da je aerodrom „Nikola Tesla“ zaposlio prošle godine 778 radnika bez ikakvog konkursa.\nProsečna neto zarada radnika Aerodroma „Nikola Tesla“ sa poklonom za Božić i Uskrs i školskim priborom za decu zaposlenih, koji se dobija na početku školske godine, iznosi 76.360 dinara, tvrdi taj sajt.


Unutar reprezentacije smatraju da se do ponovne povrede došlo zbog oštrih startova Švajcaraca u remiju 1:1.\nZvezda "karioka" svesna je da je prva partija bila bleda, pa se nada boljem izdanju protiv Kostarike.\n- Nadam se da ćemo biti mnogo bolji protiv Kostarike, želimo pobedu i dobru igru. Znamo Kostariku i najvažnije je da igramo najbolje umemo - rekao je Nejmar.\nUtakmica izmedju Brazila i Kostarike igra se u petak od 14 sati u Sankt Peterburgu, šest sati pre susreta Srbije i Švajcarske u Kalinjingradu.\nSrbija je na čelu E grupe zbog trijumfa nad Kostarikom 1:0, dok Švajcarska i Brazil dele po bod.\nZavršena obdukcija tela dečaka (10): Još se ne zna ŠTA JE EKSLODIRALO u potkrovlju kuće, policija nije pronašla drugo oružje


Sedam koraka do slobode | TV KANAL 9 NOVI SAD\nNaslovna EMISIJE Sedam koraka do slobode\nVIDEO K9: Besplatni seminar „Prekini sada – sedam koraka do slobode“ koji će pomoći pušačima da ostave lošu naviku konzumiranja cigareta biće održan od 1. do 6. marta u Novom Sadu u organizaciji Kluba zdavlja Udruženja život.\nPoslednjih desetak godina mnogi Novosađani su ostavili cigarete zhavljujući seminaru koji, pod nazivom „Prekini sada – sedam koraka do slobode“, organizuje Klub zdravlja Udruženja Život i zdravlje. Reč je, kako kažu, o internacionalnom seminaru koji pomaže polaznicima da se reše zavisnosti od nikotina i da uvedu neke nove, zdrave navike u svoj život.\nTokom seminara polaznici se ohrabruju da ostave lošu naviku konzumiranja cigareta islušaju predavanja o štetnosti duvan ili o tome kakve reakcije duvan izaziva u mozgu i zašto stvara zavisnost.\nNa seminaru se govori i o onom najvažnijem – kako biti istrajan i prevazići želju za cigaretom kada se donese odluka o prestanku pušenja.\nSeminar „Prekini sada – sedam koraka do slobode“ počinje u ponedeljak, 1. marta i traje do subote 6. marta, od 17 do 18 časova na adresi Petra Drapšina 13. Pohađanje je besplatno, a svi oni koji žele da ostave cigarete, za učešće na ovom seminaru treba da se prijave putem telefona 064/130 35 98.\nprekini sada - sedam koraka do slobode\nPrethodni tekstOd 1. marta radovi na Bulevaru Mihajla Pupina\nSledeći tekstPijačni barometar, 26.02.2021.